Hati-Hati Bila ‘Share’ Di Media Sosial, Takut Beri Kesan Pada Keharmonian Keluarga. Deep Pesanan Wanita Ini.

Keluarga bahagia adalah impian setiap pasangan suami isteri. Dalam membina sebuah rumah tangga sakinah dan mawaddah sudah tentu cara hidup bertunjangkan kesopanan dan tata tertib yang baik.

Namun sejak akhir-akhir ini segelintir keluarga  semakin alpa dengan kehidupan sebegitu. Ada yang tanpa segan silu memaparkan kehidupan dan pandangan kepada umum tanpa memikirkan kesan dan akibatnya.

Sebagaimana perkongsian wanita ini meluahkan rasa kebimbangan terhadap segelintir pasangan suami isteri yang hidup dalam persekitaran urban hingga lupa batas pergaulan dan etika ketika berbicara. Bimbang nanti jejas keharmonian keluarga.

Ikuti lanjut perkongsian wanita ini.

Sebelumnya saya terbaca lalu lalang di wall tentang rancangan temubual beberapa artis lelaki tentang keseronokan babak rogol.
Yang berbincang di sana semua suami dan bapak orang. Yang ada isteri. Dan ada anak perempuan.

Tapi tu lah. Orang lelaki ada yang memang otak dia begitu. Lucah memanjang. Kalau tak takdalah pakcik kaki dah reput, gigi tinggal 3 batang pun boleh buat kelakar lagi dengan jiran katil sebelah masa buat senaman.

“Saya ni kaki je tak kuat. Yang lain kuat lagi. Kahkahkahkah!”. Halaaaa…suka sangat. Tu kalau tersedak tu, mahu minta nyawa tu.
Tapi yang peliknya bila kita.

Perempuan. Isteri. Ibu.
Lalu di wall saya semalam. Seorang perempuan post pada kawannya yang lain. Gambar lelaki. Hanya bertutup daun keladi. Ada banyak gambar. Tapi saya scroll sebelum ternampak yang lebih huduh lagi.

Tak lama selepas kisah minggu lalu. Seorang ibu dan isteri post gambar artis lelaki korea di wallnya dengan emoji love bermata dua.

Tu kisah lepas beberapa bulan KJ dilantik jadi menteri. Bukan sikit ibu dan bini orang post senak dada, berdarah hidung, pecah ovari, tekak berkahak, halkum lekat, buasir.

Satu saja perkara yang boleh terjadi bila kita boleh rasa seronok post dan bercerita benda begini secara umum untuk dilihat orang.
Normalisasi.

Bila anggap ia biasa

Kita tak rasa benda tu memalukan.
Sedangkan dalam list ‘friend’ kita ada saudara mara, pakcik makcik, ipar duai, tok imam, ketua kampung, mertua, jiran dan mungkin juga anak kita sendiri.

Minat lelaki lain. Cakap benda lucah. Tengok aurat orang. Aurat sendiri juga. Semua benda aib. Yang patut kita malu. Dan kita tak bagi tahu orang. Tapi media sosial buat kita rasa normal benda tu. Semua orang buat. Apa salahnya kita pun buat.

Buat aksi pelik-pelik sebab itu adalah sumber nak bagi laku berniaga. Biasa.
Makan dengan suami orang sebab dia kawan yang lama tak jumpa. Biasa.
Borak dengan kawan lelaki dalam whatapps sebab dia kawan ofis. Biasa.
Puji lelaki lain depan pasangan sendiri. Biasa.

Anak-anak meniru ibu bapa

Biasa yang moga kita tidak lagi biasakan sebab anak-anak kita melihat kebiasaan ibu untuk jadi kebiasaan dia.

Paling sakit bila kita tegur anak-anak tapi anak-anak jawab, “Mak pun sama”.
Bila benar ibu adalah ibu, maka dia adalah guru dalam rumahtangga. Kadang asbab dia bukan anak-anak saja, suami pun juga boleh berubah sama.
Kalau…

Besar dan kuat pengaruh kredibiliti dia.
Sebagai perempuan, isteri, ibu.

3 perkara yang saya perhati bila dipelihara sebaiknya meningkatlah penghormatan diri seseorang wanita walau dia bukan siapa-siapa.
Akhlak.
Ilmu.
Malu.
Moga kita lebih bijak seiring usia.
Moga kita lebih matang seiring tua.

Sumber: Siti Suryani Yaakop


“Duit Boleh Cari, Ibu Ada La Segalanya…”-Chef Wan Upah Jururawat Hampir 6K Sebulan, Tarik Perhatian Warganet!

“Tak Pe Duit Boleh Cari, Ibu Ada La Segalanya…”-Chef Wan Upah Jururawat Hampir 6K Sebulan, Tarik Perhatian Warganet!

Kita banyak belajar tentang kehidupan ini daripada orang tua kita. Darinya kita mengenal erti cinta, sayang menyayangi dan memberi dengan tulus. Apa yang pasti, begitu banyak pengorbanan ibu ayah dalam membesarkan kita sebagai anak-anaknya. Tidak termampu untuk kita membalasnya sampai bila-bila.

Lantaran itu selagi boleh, sebagai anak yang tahu mengenang jasa orang tua wajar untuk kita menyantuni ibu ayah dengan sebaik mungkin hingga akhir hayat mereka.

Kisah chef selebriti, Redzuawan Ismail atau lebih dikenali sebagai Chef Wan boleh dijadikan inspirasi. Cara bagaimana dia menyantuni ibunya yang telah berusia dan mengidap penyakit Demensia cukup menyentuh hati.

Chef Wan melalui Instagram miliknya telah mendedahkan bahawa dia mengupah seorang jururawat khas untuk menjaga ibunya di rumah.

Menerusi hantaran tersebut dimaklumkan bahaawa jururawat khas itu dibayar sebanyak RM180 sehari, bermula dari 9 pagi hingga 6 petang setiap hari. Chef Wan menyatakan bahawa hampir RM6,000 setiap bulan demi membayar upah jururawat yang menjaga ibunya itu.

“Agensi jururawat itu mengenakan RM180 untuk sehari dan sebulan kira-kira dalam RM5,800 ke lebih dengan kerja lebih masa.

“Biar la mereka berjinak-jinak dahulu ketika mak saya masih sihat sedikit. Bila datang waktunya, dia (jururawat khas) boleh menjaga ibu saya dengan baik.

“Saya rasa senang apabila mak ada orang yang profesional untuk mandikan dia, tukar lampin, suap sarapan, bagi ubat, melakukan sedikit senaman serta memastikan mak saya tidur sekejap pada pagi dan tengah hari,” ujarnya yang mengakui bahawa duit boleh dicari dan seorang ibu itu adalah segala-galanya.

Sementara itu, Chef Wan sempat berpesan kepada umum untuk sentiasa berikan jagaan yang terbaik buat ibu demi kebahagiaan dan keselesaan buatnya.


Amalkan 3 Minuman Ini Untuk Bantu Hilangkan Masalah Bawah Lengan Basah Dan Berbau. Ibu-Ibu Jom Cuba!

Masalah ketiak basah dan berbau? Mungkin satu masalah buat anda terutama yang selalu berada dipersekitaran ramai orang. Selain mengurangkan keyakinan diri, masalah ini boleh mengundang ketidakselesaan pada diri dan juga orang sekeliling. Jadi, jangan biarkan masalah begini menghantui anda. Jom amalkan tiga minuman ini mana tahu dapat bantu mengatasi masalah tersebut.

Jangan malu, jangan segan jika mengalami masalah ketiak basah dan berbau. Yang penting, kena rajin amalkan petua ini. Jom tengok 3 jenis air apa yang boleh mengatasi masalah tersebut

Teh Hijau
Ia berfungsi meningkatkan metabolisme tubuh dan menghakis segala lemak yang ada pada usus. Selain itu, antioksidan dan nutrisi yang terkandung dalam teh hijau ini akan mengendalikan pengeluaran peluh. Justeru, amalkan minum teh hijau ini 2 hingga 2 cawan sehari.

Cuka Putih + Cuka Epal
Ambil 2 sudu teh cuka putih dan satu sudu teh cuka epal untuk menstabilkan kalenjar peluh. Amalkan campuran ini 3 kali sehari sebelum sarapan atau ambil 30 minit sebelum atau selepas makan.

Jus tomato
Ambil 1 hingga 2 gelas satu hari jus tomato asli tanpa gula untuk cegah peluh yang berlebihan dari badan.


Wanita Ni Ingatkan Mengandung, Rupanya Ada Cyst. Bukan Calang-calang Saiznya, Kantung Bersaiz 30cm Berisi Cecair!

Kebelakangan ini sering kali kita mendengar ramai antara kaum wanita berhadapan dengan masalah kesihatan yang disebabkan oleh cyst ovari. Membayangkan bila perut kelihatan membuncit adalah tanda telah mengandung, namun setelah dibuat pemeriksaan detail rupanya cyst yang membesar di dalam rahim.

Sungguh tidak dinafikan, kenyataan itu bukan mudah untuk diterima. Apatah lagi andai cyst tersebut sudah ditahap serius dan ditakuti boleh memberi kesan yang buruk pada ovari dan seterusnya membahayakan nyawa.

Begitulah apa yang telah dihadapi oleh wanita ini. Disangka mengandung rupanya ada cyst berupa kantung air sebesar 30cm.

I WASN’T PREGNANT, I HAD CYST

Panjang masa yang di ambil untuk membuat perkongsian ni. Di sini, ada kisah berserta nasihat yang ingin diberikan berdasarkan sedikit pengalaman yang pernah dilalui.

Januari 2016, Alhamdulillah saya menjadi seorang isteri kepada imam bernama Azrul Aziz. 2 tahun pertama kami merancang untuk tidak lagi menimang zuriat atas faktor kami pelajar, untuk mengukuhkan ikatan pernikahan yang baru dibina dan juga untuk menstabilkan ekonomi dan sahsiah kami sebelum bergelar ibu bapa.

Menuju ke akhir tahun ke-2 perkahwinan, kami memutuskan untuk menimang cahaya mata, menjemput zuriat dalam keluarga kecil kami jika itu yang terbaik menurut aturanNya. Bermula dari sini, satu lembaran kisah hidup Dia bentangkan di hadapan kami.

Haid tidak teratur

Lebih kurang Julai 2017, kami teruji dengan keadaan saya yang mengalami haid tidak teratur. Oleh kerana secara lumrahnya haid saya teratur bermula dari kali pertama, ianya mendatangkan kegusaran. Ditambah dengan kesukaran untuk mengira waktu haid dan istihadah berdasarkan waktu haid yang sangat panjang, kami mula merujuk hal ini kepada pakar perubatan. Temujanji demi temujanji serta menjalani ultrasound, semuanya kelihatan normal, barangkali perubahan hormon yang temporary disebabkan stress atau faktor yang lainnya.

Januari 2018, saya mula mengalami heartburn yang boleh dikatakan teruk. Terkadang rasa seolah-olah tidak boleh bernafas dan dalam keadaan seperti itu, saya amat sukar untuk makan. Di samping itu, dalam tidak sedar berat badan bertambah di luar jangkaan, walaupun amount and pattern diet saya tetap sama seperti sebelumnya. Suami, keluarga dan rakan-rakan tertanya-tanya adakah saya mengandung? Saya akui kerana persoalan itu dan ditambah dengan haid yang masih tidak teratur, saya kerap menjalani ujian air kecing untuk mengesahkan samada saya mengandung atau tidak. Dan terbukti, setiap ujian yang dijalani memberikan keputusan negative.

Jun 2018, saya semakin mudah merasa kenyang setiap kali makan, dan saya juga semakin kerap mengunjungi tandas untuk membuang air dan perubahan itu disedari suami. Oleh kerana haid yang terus tidak teratur, kami meneruskan rawatan dengan merujuk pakar sakit puan di Kelantan. Disebabkan kekangan masa dan urusan pengajian, temujanji saya terpaksa ditangguh 2-3 kali.

Ada ketulan di kilang telur

19 Julai 2018, ketika ini saya dan suami sedang menjalani latihan perindustrian (praktikal) dan hari ini saya mengunjungi doktor pakar sakit puan ditemani ummi saya, Hapizah Soekis. Konsultasi dengan doktor berjalan lancar sehinggalah saya menjalani ultrasound sekali lagi. Dengan riak wajah yang terkejut, doktor pakar berbincang bersama doktor pelatih (barangkali) serta jururawat yang ada bersama beliau. Dengan nada yang kedengaran berhati-hati, doktor mengatakan bahawa ada sesuatu di ‘kilang telur’/ovari saya. Dengan tenang sy terus mendengar penjelasan beliau. Beliau mengambil masa yang agak lama memeriksa ovari di kiri dan kanan sambil berbincang kemungkinan situasi yang saya hadapi. Dengan sedikit ilmu medical terms dan English, saya dapat meneka kemungkinan keadaan saya. Mood yang mesra, damai dan tenang di dalam kamar itu tadi tiba-tiba berubah.

Antara dialog yang berlaku ketika itu antara saya dan doktor tersebut-

Doktor: Ada ketulan ye di kilang telur awak, ovari.. Nampak macam ada kat dua-dua belah tapi banyak di bahagian kanan. Nampak macam ketulan-ketulan kecil yang banyak.. Awak takde rasa sakit ke kat bahagian abdomen, perut awak ni?

Saya: Ada doktor, kadang kuat juga tapi saya rasa bearable, masih boleh tahan

Doktor: lama dah start rasa sakit?

Saya: Lebih kurang akhir tahun lepas atau awal tahun ni doktor.

Doktor: Awak ada ambik ubat putih atau kurus ke?

Saya: Tak pernah doktor.. saya tak makan benda-benda mcm tu..

Doktor: Dalam family, ada yang kena kanser ke?

Saya: Ada doktor, makcik saya

Doktor: Belah mak atau ayah?

Saya: Belah mak.

Dialog itu berakhir di situ buat sementara.

Ketika itu terbayang wajah arwah ibu sedara saya yang baru meninggal tahun lepas. Saya sifatkan beliau sebagai salah seorang cancer-fighter yang bertarung dengan breast cancer hampir 8-9 tahun kalau tak silap saya. Wanita hebat yang diuji, namun saya tak merasakan bahawa saya akan menjadi sesabar dan setabah beliau jika diuji sedemikian.

Doktor mula kelihatan ‘kalut’ memberi arahan itu dan ini kepada jururawat serta beliau mengisi 3-4 borang dihadapan saya. Darah saya diambil sebanyak 6 botol darah. Kembali bertemu doktor, doktor menerangkan yang penyisatan untuk mengetahui keadaan sebenar saya perlu dilakukan melaui CT Scan, dan diagnos hari itu belum dipastikan dan hanyalah kemungkinan. Surat rujukan untuk menjalani CT Scan diberikan, tertulis di bahagian bawah surat tersebut adalah:

Possible diagnose: ovarian cancer

Selepas pertemuan hari itu, tarikh temujanji dimaklumkan pada suami, ummi dan keluarga namun diagnose hari itu dan matlamat temujanji seterusnya tidak dimaklumkan. Hampir 2-3 hari ianya disimpan sebagai rahsia. Memandang suami, keluarga terutama ummi ayah terasa begitu asing kerana memikirkan kemungkinan yang berlaku. Akhirnya ummi dimaklumkan terlebih dahulu dan kemudian suami. Dengan matlamat untuk menjadi lebih peka menjaga pemakanan, ibu mertua mengetahui hal tersebut dan tangisan di pipinya membuatkan air mata saya yang bergenang di kelopak mata juga tidak dapat dibendung. Tangisan saya sekat dan senyuman diukirkan. Suami mula resah, merujuk ke sana dan ke mari, bertanyakan kemungkinan yang akan berlaku kepadanya saya.

“Alhamdulillah.. terima kasih Ya Allah kerana memilihku menjadi insan yang diuji” – Itu suara hati yang saya pegang sejak menerima berita tersebut.

13 Ogos 2018, CT Scan dijalankan

29 Ogos 2018, temujanji dengan doktor pakar sakit puan untuk mengetahui keputusan CT Scan. Kemungkinan saya mengalami kanser ovari ada,namun ianya hanya dapat dibuktikan apabila sampel ketumbuhan di ovari saya dikeluarkan dan diuji. Tarikh pembedahan ditetapkan dan keputusan yang dicapai adalah untuk mebuang ketumbuhan yang ada serta membuang ovari kanan saya. Dengan penjelasan bahawa peluang saya untuk mengandung tetap ada memandangkan masih ada ovari kiri, suami menerima keputusan tersebut.

1 Oktober 2018, kami mengambil cuti selama seminggu untuk urusan pembedahan dan hari ini saya dimasukkan ke dalam wad untuk tujuan pembedahan keesokan harinya, dan ditemani kakak tercinta Ummu Husna Derahman. Petang itu, sekali lagi ultrasound di jalankan, saya dimaklumkan tentang doktor-doktor yang akan menyertai pembedahan saya, saya mengisi borang kebenaran untuk dibius penuh serta saya diterangkan tentang proses pembedahan esok hari. Berdasarkan pemerhatian melalui ultrasound serta dibantu oleh imej dari CT Scan, doktor seolah-olah merasakan keadaan saya lebih teruk dari yang sebelumnya. Pada ketika itu, secara professional doktor berdialog;

Doktor: Okay Puan Ummu, puan tahu ye tujuan pembedahan esok?
Saya: Ye saya, doktor..

Doktor: Okay, esok kita kan buat operation di panggil laporotomy dan kita kan belah bahagian abdomen awak secara vertical ye (sambil menunjukkan bahagian yang beliau maksudkan).. kita akan belah dari bawah pusat dan ke bawah, kira-kira 10 cm, dan kalau cyst tu besar, mungkin kita akan belah sikit dari ke atas pusat ye..

Saya: Ok doktor..

Doktor: Esok siapa penjaga yang akan ada masa operation ye?

Saya: InsyaAllah mak ayah saya dan suami akan ada sekali.

Doktor: Ok baik puan.. sebab macam ni ye puan, cyst puan ni kami rasa dah merebak jauh dan bukan berada berdekatan ovari sy, cyst tu dah hampir ke kawasan buah pinggang dan menolah bahagian atas puan ye.. jadi kami tak pasti samada bahagian mana lagi yang terlibat smpailah kami bedah buka dan lihat sendiri. (Saya hanya mengangguk mengiyakan). Sebelum ni puan dimaklumkan bahawa ovari kanan puan akan dibuang bersama ye puan?

Saya: Ye doktor..

Doktor:.. baik, jadi ye puan esok ada kemungkinan kita terpaksa untuk buang kedua-dua ovari dan kalau ianya dah merebak ke bahgian rahim, kami terpaksa untuk buang rahim puan sekali..jadi, kami perlukan persetujuan dari suami puan esok, kalau perlu..

Keadaan wad terasa sunyi, dalam keadaan terkesima saya mengiyakan dan doktor membenarkan saya kembali ke katil selepas memaklumkan bahawa saya perlu menandatangi surat persetujuan untuk menjalani pembedahan dan dibius penuh.

Dengan fikiran kosong, saya disapa kakak dan saya bertindak biasa. Saya kemudian berwuduk dan solat Asar. Sujud kali itu terasa lama, tangisan dalam diam mencurah di dada sejadah. Doa terasa sukar dilafaz. Ketika itu, terasa seolah-olah hamba yang sangat dhaif dan hina di hadapanNya, hamba yang sedang memahami aturanNya dan dalam keadan bertawakal terus mensyukuri nikmat ujian itu.

Memandangkan saya hanya ditemani ummi, ayah Derahman Yusoff dan kakak semasa urusan kemasukan wad, petang itu suami dtg seawal waktu melawat bermula. Saya menyambut dengan senyuman namun hati yang gundah. Selepas usikan dan jenaka antara saya, suami dan kakak, suami duduk di hadapan saya dan memandang tepat wajah saya, seolah membaca riak wajah saya untuk berkomunikasi dengannya.

Dengan hati dan lidah yang berat menuturkan kata, saya menceritakan apa yang saya lakukan tadi. Menyampaikan maklumat untuk pembedahan esok kemudian mengkhabarkan kemungkinan yang bakal kami hadapi esok. Saya ingin dia menjadi yang pertama dimaklumkan, kakak ditepi mendengar dengan tenang.

Wajah suami kekal tenang namun tangisan saya tak dapat dibendung. Hakikatnya saya tak mampu untuk menzahirkan kata, tapi saya memujuk hati. Dia menenangkan saya bahawa itu hanya kemungkinan dan bukan kepastian. Saya memaklumkan bahawa dia akan membuat keputusan tersebut esok jika diperlukan. Air mata saya terus mengalir laju, memandang wajah suami dengan bayangan “sayang mungkin tak mampu beri b anak..”, ianya terasa begitu pahit dan pedih. Terlintas di hati, andai benar itu takdir yang bakal tersurat, saya berazam untuk minta dilepaskan kelak agar suami mampu memilik isteri yang dapat memberinya zuriat. Suami menemani hingga ke habis waktu melawat dan pulang dengan riak wajah yang tenang dan menasihati untuk saya terus bertilawah untuk menenangkan hati.

Malam itu, mesej dari teman-teman bertanyakan khabar dan mendoakan tidak putus tiba. Abang Muhd Mustafa Siba’ei dan adik Ammar Irfaan yang kejauhan membuat video call serta menghantar pesanan bahawa mereka sentiasa bersama walau berjauhan. Sokongan moral dari kakak ipar Ira Faziera juga diterima menerusi telefon pintar saya. Tidak di duga, pesanan ringkas dari kakak ipar Azliza Aziz Liza dan adik ipar Wawa Aziz II menambah hiba dan mengudang tangisan yg terhenti.

“Utamakan diri adik sebelum fikirkan tentang orang lain.. kami sekeluarga menerima apa-apa keputusan seadanya.. Zuhdi dan Zuhaira sayang cik Ummu..”

“I know you’re strong kak Ummu… we all love you and I love you too, my sister..”

Begitulah ringkasan dari mesej mereka yang panjang. Malam itu terus berlalu.

2 Oktober 2018- Hari pembedahan. Seusai solat subuh, suami, ummi ayah, abang Mohd Amir Hadi Derahman sudah sampai ke wad dan bersama ketika itu adalah kakak ipar Hawadah Shafii yang setia menemani dari semalam. Kemudian kakak dan abang ipar Najahuddin Fuad Yusoff turut hadir, mengambil cuti belah pagi untuk menemani sepanjang pembedahan. Pembedahan saya adalah yang pertama dan dijadualkan pada pukul 8 pagi.

Suami datang dan duduk bersama di atas katil. Dia menyusun atur. Kemudian dia bersuara, memaklumkan bahawa dia telah berbincang dan befikir, apa jua keputusan yang perlu diberikan hari ini, dia akan memilih apa yang terbaik untuk kesihatan saya. Andai menghilangkan peluang untuk kami mendapat zuriat sendiri itu yang terbaik untuk saya, maka dia kan memilih keputusan itu. Di akhir kata, dia berkata sambil bercanda, “kita boleh dapatkan anak angkat..ma dan semua kat rumah pun bersetuju dan menyokong pendirian b”, sekali lagi air mata saya mengalir, terharu dengan layanan dan sokongan dari suami dan keluarga beliau. Pukul 8 pagi, saya dibawa ke dewan bedah diiringi anak-anak buah dan keluarga memberikan sokongan.

Ayah bersuara dalam ruangan sebelum ke bilik bedah, “Ayah tahu Syera anak ayah yang kuat..”, sebak di dada di tahan, flying kisses dari ummi, dan ciuman di dahi diterima dari ayah dan suami. Ahli keluarga yang lain menunggu di luar.

Alhamdulillah, pembedahan hanya mengambil masa lebih kurang 20-30 minit dan kira-kira 2 jam kemudian, saya dibawa keluar dari dewan bedah menuju ke wad. Saat terjaga saya sempat merasa perubahan di bahagaian abdomen di mana perut saya menjadi begitu kempis. Sempat berbicara dengsn doktor walau saya dalam keadaan lemah, beliau memaklumkan hanya cyst yang dikeluarkan serta ovari saya pun tidak dibuang bersama kecuali sedikit sahaja yang bersambung dengan cyst. Berbanding dengan teori awal bahawa cyst saya merupakan ketulan-ketulan kecil, hakikatnya ianya merupakan satu kantung yang sangat besar bersaiz 30cm X 30cm dan dipenuhi cecair yang akan dikenalpasti kemudian.

Mendengar penjelasan dari doktor dan menerusi gambar yang sempat di ambil suami ketika dipanggil seusai cyst tersebut berjaya di keluarkan, alhamdulillah, kelihatan kelegaan dan kegembiraan di raut wajah suami. Allah menguji dengan kami dengan sangkaan yang kami tidak akan dapat menimang cahaya mata sendiri, namun Allah hakikatnya seakan mencuit hati kami untuk mensyukuri kebenaran yang rahim saya bahkan kedua-dua ovari saya dalam keadaan baik. 5 hari kemudian saya dapat pulang ke rumah dan meneruskan recovery phase di rumah. Saya mengambil cuti pengajian untuk satu semester untuk tujuan fokus pada pemulihan.

Pelbagai pengajaran yang saya dapat perolehi dan simpulkan dari sebahagian kisah hidup saya ini. Saya bila mengetahui tentang keadaan saya sebelum ini, saya menjadi lebih peka dan belajar tentang mereka-mereka yang diuji dengan cyst ini. Sedikit kesimpulannya adalah:

Antara punca/faktor yang menyumbang kepada cyst:
1) Wanita yang memiliki berat badan berlebihan atau obes berkecenderungan untuk menghidap polycystic ovarian syndrome (PCO’s) dimana terdapat banyak cyst kecil pada ovarinya – menghalang telur keluar dari kilang ovari lazimnya menyebabkan sukar hamil
2) Wanita dalam era reproduktif di mana ovarinya berfungsi dengan baik juga merupakan golongan berisiko
3) Wanita pada era sebelum menopaus – jika terdapat cyst, besar kemungkinan mengidap kanser itu tinggi
4) Pengmbilan pil atau serbuk kolagen – or probably mudah difahami produk nak putih atau kurus
5) Pemakanan – haiwan yang disuntik hormon nak besar so on or suntikan hormon dalam binatang ternakan untuk elak penyakit
6) Stress dan tekanan perasaan
7) Ketidakseimbangan hormon estrogen dan progestron dalam tubuh badan
8) Lebihan hormon Xenostogen dalam badan
9) Kelewatan menimang cahaya mata – wanita yang lambat mengandung dan melahirkan anak mempunyai risiko yang lebih tinggi
10) Merokok
11) Genetik

Simptom cyst:
1) Mengalami kesakitan pada bahagian pelvis, ketika melakukan hubungan kelamin dan sakit ketika haid (/)
2) Mengalami masalah membuang air kecil atau besar (…)
3) Perut membesar dan terasa ada ketumbuhan di perut/kembung perut tak terkawal (/)
4) Rasa kenyang atau perut penuh (/)
5) Rasa mahu terkencing sepanjang masa (/)
6) Sakit di belakang atau paha (…)
7) Payudara menjadi lembut (…)
8) Pening dan muntah (/)
9) Period/haid tak teratur (/)

(/) utk simptom yang saya alami dan (…) utk simptom yg saya tak ingat atau tak perasan saya alami huhu

Konklusinya, sentiasa alert dengan anugerah kesihatan yang diberikan kepada kita and never take it for granted. Jangan ambil remeh dengan perubahan atau kesakitan yg tubuh kita alami especially perempuan (sebab perkongsian saya ini fokus pada wanita). Diri sendiri dan suami terutamanya, serta kaum keluarga perlu alert dengan apa-apa perubahan yang berlaku dan cepat-cepat rujuk pada pakar.

Latest update: Baru jumpa doctor untuk follow up case ni, doktor terkejut sebab Alhamdulillah saya dah mengandung 3 bulan. Tapi, bukan salah saya la doktor sebab doktor tak bagi amaran kena jarakkan dulu waktu ke apa.. meanwhile suami saya dah nak baby hahaha.. However, Alhamdulillah doktor kata bayi dalam keadaan yang sihat dan tempat cyst pun masih dalam keadaan baik. So, doakan moga-moga kandungan ini insya-Allah sentiasa dalam keadaan yang baik dan bayi akan dilahirkan kelak dalam keadaan sempurna dan baik-baik saja.

Itu saja perkongsian saya, moga ada manfaat dan peringatan untuk semua especially kaum suami dan wanita.

“Mencari yang sempurna itu mustahil, namun bagi menyempurnakan insan lain itu adalah sebahgian dari anugerah Tuhan buat kita, manusia”


Kahwin Tanpa Restu Keluarga?- Begini Pesanan Ustaz Azhar Idrus, Jadikan Panduan Untuk Anak Muda!

Ibu ayah adalah insan yang paling penting dalam kehidupan anak-anak, justeru itu setiap tindakan yang anak ingin lakukan perlulah mendapat keizinan daripada ibu ayah untuk menandakan kita adalah anak yang taat, pandai menghormati dan menghargai ibu ayah.

Apatah lagi dalam soal mencari dan mimilih jodoh, restu ibu ayah itu sangat bermakna dan penting.  Tidak keterlaluan juga bila ada yang mengatakan, kunci kebahagiaan dan kehidupan yang berkat dalam rumah tangga adalah dengan adanya restu ibu ayah.

Pun bagitu, atas alasan cinta tidak dinafikan wujud juga anak-anak yang sanggup mengetepikan nasihat ibu ayah hingga menyebabkan berlakunya perkahwinan tanpa restu. Berkahwin secara ‘senyap-senyap’ dan tahu-tahu sudah pun bernikah dengan pilihan hati.

Benar, restu ibu bapa bukanlah syarat sah perkahwinan namun mengabaikan perasaan ibu ayah pasti akan melukakan hati mereka. Sedangkan, sebagai anak perlu mengutamakan ibu bapa kerana Islam meletakkan kemuliaan ibu bapa selepas taat Allah SWT dan Rasul.

Ini sebagaimana Nabi SAW bersabda yang bermaksud: “Keredaan Allah terletak pada keredaan ibu bapa dan kemurkaan Allah terletak pada kemurkaan ibubapa.” Riwayat at-Tirmizi

Dalam memilih jodoh, ini dijelaskan sendiri oleh pendakwah Ustaz Azhar Idrus,  walaupun ibu bapa tidak boleh memaksa anak berkahwin dengan pasangan yang dipilih kecuali bagi wali mujbir, Ustaz Azhar menasihatkan anak muda agar tidak mengetepikann pandangan ibu ayah dalam bab memilih jodoh.

“Jika tiada restu ibu bapa itu berkaitan dengan agama, misalnya pasangan itu tidak baik perangainya maka kita perlu mematuhi nasihat ibu bapa.

“Jika pasangan pilihan kita baik agamanya, tetapi ibu bapa tidak menyukai seseorang yang baik pegangan agama maka kita boleh mendahulukan pilihan sendiri dan kemudian memujuk ibu bapa.

“Namun jika pilihan ibu bapa dan pilihan kita kedua-duanya baik dari segi agama, kita perlu berkahwin dengan pilihan ibu bapa kerana konsepnya tiada ibu bapa maka tiadalah kita,” katanya menerusi saluran YouTube rasmi, Ustaz Azhar Idrus Official.

Pendakwah itu turut menambah, perkahwinan anak lelaki dengan pasangan tidak direstui ibu bapa tetap sah kerana lelaki tidak memerlukan wali.

Tetapi keputusan berkahwin dengan calon yang tidak disukai orang tua adalah sesuatu yang perlu difikirkan sedalam-dalamnya.

“Jika kita meletakkan diri sebagai bapa, sukakah jika anak melawan cakap dan berkahwin dengan orang yang tidak kita sukai? Tentunya ramai tidak akan melakukannya.

“Justeru jika kita tidak mahu anak melakukan hal sebegitu maka elakkan berbuat sedemikian kepada ibu bapa pada hari ini. Jika tetap melakukannya ia dikatakan mementingkan diri sendiri,” katanya.

Bagaimanapun bagi lelaki yang mengahwini pasangan tanpa restu tetapi pasangannya itu baik dan ibu bapa hanya terpedaya dengan fitnah pelbagai pihak, carilah jalan keluar menjernihkan keadaan.

“Jika pilihan kita itu sebenarnya baik dan ibu bapa kita hanya mendengar fitnah orang, maka perbaiki keadaan. Pujuk kedua-dua orang tua dan terangkan dengan baik. Tunjuk kesungguhan bahawa dengan pasangan itu kita berupaya mengecapi kebahagiaan, insya-ALLAH pada satu masa mereka akan merestui,” katanya.

Menurut Ustaz Azhar, dalam hal perkahwinan, ramai yang menjadi ‘buta’ tanpa seseorang itu menyedarinya. Beliau menasihatkan anak muda agar tidak mengenepikan kedua ibu bapa dalam mengejar pilihan hati.

“Apabila seseorang wanita menyukainya, beliau sudah menjadi ‘buta’. Apakah maksud buta itu? Beliau tidak lagi mendengar cakap (mentaati) ibu bapa. Cinta itu membutakan.

“Bercintalah tetapi tetap taat kepada ibu bapa. Ramai orang jatuh cinta terus tidak kenal (taat) kepada ibu bapa. Apa yang pasangannya mahukan itu lebih utama daripada ibu bapa. Itu namanya orang buta,” katanya.


Menari Demi Air Percuma? Wargamaya Terkejut & Sebak Syarat Tak Masuk Akal

Hujung tahun ada yang merancang untuk pergi bercuti bersama keluarga di beberapa lokasi yang menarik. Salah satu destinasi yang sering menjadi perhatian ramai adalah Pulau Pinang.

Lebih menarik ketika ini sedang berlangsung Pesta Pulau Pinang selama sebulan yang meraih perhatian ramai.

Pelbagai akntiviti menarik di tapak pesta berkenaan termasuk permainan dan makanan. Sudah pastinya ia menjadi syurga makanan buat pengunjung ke sana. Tentu seronok membawa keluarga bercuti ke sana.

Namun yang tidak didengar adalah mengenai tular beberapa video yang menunjukkan beberapa pengunjung berlakuan kurang manis dengan menari di sebuah food truck.

Biarpun nampak melucukan tetapi ia dikatakan tidak masuk akal dan perbuatan memalukan apabila pengunjung dikendaki menari untuk mendapat air percuma.

Menerusi beberapa video yang tular di media sosial TikTok mendapati beberapa pengunjung tanpa segan silu menari semata-mata hanya air percuma berkenaan.

Salah satu video yang menbuatkan wargamata terkejut apabila seorang wanita bertudung litup menari dengan rancak tanpa menghiraukan orang ramai yang melihat aksinya. Lebih menyedihkan kanak-kanak kecil disebelahnya kelihatan ditepisnya ketika menari.

WARGAMAYA TERKEJUT & SEBAK

Meninjua di ruangan komen menerusi video yang dikongsikan, rata-rata wargamaya meluahkan rasa sedih dan terkejut dengan aksi pengunjung.

Malah ada yang meluahkan rasa tidak puas hati apabila pemilik food truck membuat promosi tanpa  memikirkan nilai etika dan kesopanan masyarakat sekeliling.

Sikap tidak cakna itu membuatkan segelintir wargamaya memberi nasihat supaya mengubah cara promosinya.


Petua Kempiskan Perut Dengan Air Rebusan Epal Hijau & Serai.Juga Bantu Buang Angin & Masalah Sakit Lutut!

Epal hijau dan serai miliki khasiat tersendiri buat anda yang ingin menurunkan berat badan. Gabungan dua bahan ini dikatakan dapat membantu mengempiskan perut, membuang angin dalam badan dan banyak lagi.

Assalamualaikum dan selamat sejahtera..
Hari ni saya nak kongsi tips untuk kempiskan perut ..saya ambil resepi ni dari FB juga , saya nak panjangkan resepi ni untuk sahabat2 semua🥰🥰

AIR REBUSAN EPAL HIJAU DAN SERAI UNTUK KEMPISKAN PERUT

Bahan bahan

3 biji Epal hijau
5 batang serai
1.5 liter Air

Cara cara :

Potong epal kpd 6 bahagian
Serai di ketuk
Masukkn 1.5 liter air di dalam periuk , kemudian masukkn epal hijau dan serai
Masak sehingga epal lembut
Tutup api

Lenyek2 kan epal yg telah di rebus
Tapis air tersebut kemudian boleh di minum semasa suam
Sesuai di minum pada waktu pagi semasa perut kosong

Antara khasiatnya

Membuang angin dalam badan
Mengempiskan perut
Menurunkan berat badan
Menghilangkan sakit urat /sakit badan
Sesuai untuk orang sakit lutut
Menghilangkan sakit tumit
Meringankan tubuh badan

Selamat mencuba semua💝❤💖


‘Pasang Niat Beri Bulanan Konsisten Untuk Isteri, Jadikan Ia List Utama Bukan Terakhir.’  Lelaki Ini Kongsi Berkat Rumahtangga.

Islam ini adalah agama yang sempurna. Dalam perkahwinan itu, pasangan perlu saling melengkapi.

Suami sebagai ketua keluarga, Suami wajib melayani isteri dengan baik. Manakala untuk isteri pula, anda wajib taat dan melayani suami dengan sebaiknya.

Begitu juga dengan hal wang nafkah untuk isteri. Mungkin ia nampak remeh tapi sebenarnya ia sangat penting untuk berkat duit suami.

Mula-mula kena pasangan niat, kemudian declare. Mudah ajer nak berkat.

Contohnya: “Abang bagi RM100 ni untuk nafkah sayang. Ni lagi RM200 untuk sayang beli barang dapur ya.”
Full stop.

Para suami kena ingat. Wajib tahu. Nafkah untuk isteri tak termasuk keperluan barang dapur. Nafkah untuk isteri kena declared betul-betul clear.

Selanjutnya ikuti perkongsian ini.

Dulu saya sentiasa rasa tak cukup untuk beri duit belanja kepada isteri. Banyak benda perlu selesaikan dulu. Hutang kena bayar, bil kena bayar, barang dapur dan barang rumah kena beli. Akhirnya baki cukup-cukup sahaja. Tiada pun bahagian isteri.

Tapi lama kelamaan saya sedar. Dia jadi tak cukup sebab saya letak keutamaan memberi duit belanja kepada isteri itu di tempat yang terakhir.
Jadi, saya mula ubah. Saya bagi bahagian isteri dahulu. Yang lain saya buat selepas itu.

Cukup pulak. Magik sungguh.
Sebenarnya bukan magik pun. Tapi keberkatan rezeki yang kita dapat tu. Sebab saya sentiasa percaya, apa juga rezeki yang saya dapat ini ada bahagian isteri saya. Sebab, tanpa dia di sisi membantu, menyokong, menggembirakan dan mempermudahkan urusan saya, saya takkan dapat rezeki yang saya dapat sekarang.

Isteri yang tidak mempunyai pendapatan sendiri, pendapatan dia patut datang dari suami. Bayangkanlah, pembantu rumah pun kita kena bayar, inikan pula isteri sendiri.
Cuba fikir satu benda ni sahaja. Isteri yang tiada pekerjaan, tiada bisnes, menjadi suri rumah sepenuh masa, menjaga rumah, menjaga anak, menjaga makan pakai semua ahli keluarga tapi tidak ada langsung pendapatan. Dapat tak rasa sesaknya kehidupan seperti itu?

Kalau masa di luar, nak beli apa suami bagi. Bagus macam tu. Tapi duit di tangan langsung tiada. Tak banyak, sikit pun jadilah. Isteri perlu ada kuasa membeli sendiri apa yang dia inginkan. Bukannya setiap masa perlu melalui suami.
Kalau jadi apa-apa pada suami bagimana? Jika sudah buat hibah atau rumah dan kereta dah habis bayar, lainlah ceritanya. Kalau tak cakna langsung bab tu? Terkontang-kantinglah si isteri nanti.

Pasanglah niat dari sekarang untuk beri duit bulanan secara konsisten kepada isteri.

Kalau kasih rasa berat, mulalah dengan RM50 dahulu.Lama-kelamaan amaun tu akan naik dengan sendirinya.

In Shaa Allah.

Yang penting, tukarkan tangga keutamaan untuk memberi duit belanja kepada isteri dari kedudukan yang bawah kepada yang teratas.
Saya bukan nak menghasut, saya nak mendetikkan sesuatu je. Mungkin selama ni tak terfikir benda macam ni. Harap janganlah salah faham. Ini untuk kebaikan.


Benar Perkahwinan Itu Suatu Perkongsian Tapi Jangan Buat Main Bila Suami Guna Duit Isteri. Baca & Hadam Jawapan PU Azman Ini

Memang betul, ada yang kata perkahwinan itu suatu perkongsian hidup. Namun, ada adab hubungan suami isteri yang kita semua kena ambil peduli. Dalam undang-undang syariah ada menyatakan hak-hak isteri selepas berkahwin. Begitu juga suami. Jadi setiap pasangan kena alert dan jangan ambil kesempatan dengan ayat ‘perkongsian’ dalam perkahwinan. Baru-baru ini, dilaman instagram  Juara Pencetus Ummah (PU) musim ke-2, Azman Syah Alias atau dikenali dengan nama PU Azman mendapat perhatian apabila suatu persoalan mengenai perkongsian kewangan daripada netizen yang bertanya diinstagramnya.

Soalan netizen ialah “Nak tanya, kalau husband dia buka wallet dan ambil duit isteri tanpa kebenaran. Lepas tu tak mengaku?”

Ini penjelasan PU Azman:

Haram. Suami mesti minta izin. Duit isteri, duit isteri.
Duit suami, ada duit isteri. Dalam bentuk nafkah.
Isteri berhak menguruskan duitnya sendiri tanpa izin suami.

Tapi suami ada hak bila

Cuma suami berhak masuk campur kalau isteri menguruskan perbelanjaan dengan cara yang salah. Seperti boros.

Isteri pula boleh ambil duit suami jika

Isteri boleh ambil duit suami senyap-senyap jika suami sangat kedekut dan tidak melunaskan pemberian nafkah sehingga menyusahkan isteri.

DALIL :

قالت هند امرأة أبي سفيان للنبي صَلَّى اللَّهُ عَلَيْهِ وَسَلَّم : إن أبا سفيان رجل شحيح وليس يعطيني ما يكفيني وولدي إلا ما أخذت منه وهو لا يعلم، قال خذي ما يكفيك وولدك بالمعروف (مُتَّفَقٌ عَلَيْهِ)

Hindun isteri Abu Sufyan mengadu kepada Nabi :“Sesungguhnya Abu Sufyan adalah lelaki yang kedekut, dia tidak memberikanku sesuatu yang mencukupi keperluanku dan anak-anakku kecuali yang sengaja aku ambil sendiri tanpa pengetahuannya, jadi macamana tu?” Nabi bersabda, “Ambilah kadar yang cukup untuk kamu dan anak-anakmu. [Bukhari dan Muslim]

Sweetnya komen-komen netizen mengenai kisah perkongsian duit dalam rumahtangga.

Inspirasi!

Yang ni win!

Wow sweetnya!


Nama Nealofa Jadi Pilihan! Mua Bellaz Selamat Bersalin, Kongsi Tarikh Lahir Dengan Abang Ean

Jurumekap atau selebriti media sosial, Mua Bellaz selamat bersalin anak keempatnya beberapa jam lepas di salah sebuah hospital swasta di ibu negara.

Berita gembira ini dikongsikan di laman Instagram miliknya sendiri dalam sebuah entri terbaru dengan kapsyen memanjat syukur atas kelahiran puterinya.

Allahuakbar …Syukur Alhamdulilahh

Nur Aisywara Nealofa

Meninjau di ruangan komen, rata-rata pengikutnya di Instagram mengucapkan tahniah buat kelahiran si kecil ini.

Terdahulu, Bella sempat berkongsi perkembangan terkini kandungannya dalam sebuah entri di Instagramnya juga tiga hari lalu dan terlebih dahulu memaklumkan bahawa kelahiran puteri keduanya ini sama tarikh dengan anak keduanya, iaitu Ean Yusuf.

Malah, dalam perkongsian tersebut Mua Bellaz sempat mohon doa orang ramai mendoakan urusannya bersalin dipermudahkan.


Simpan Set Cadar, Mudah Buat Macam Ni. Bukan Je Kemas, Mudah Pula Dicapai!

Melipat dan menyusun set cadar agar rapi terlihat kemas di dalam almari, pastinya ada teknik yang harus dilakukan.

Ini sebagaimana yang dikongsikan oleh Nurul Azni yang mempunyai cara dan tekniknya yang tersendiri untuk pastikan cadar bukan sahaja kemas malah mudah untuk dicapai.

Nak tahu lanjut, ini perkongsiannya.

Assalammualaikum.Saya nak share cara saya simpan kesemua set cadar saya.Untuk memudahkan saya ambil comforter, saya simpan ikut size.Bawah sekali comforter untuk King, Queen dan atas sekali single.

Hampir 90% cadar dan comforter ni saya jahit sendiri memandangkan saya memang tukang jahit cadar.Memang dah tak pernah beli, semuanya saya jahit sendiri.

Sarung bantal pula saya lipat ikut yang ada border dan takde border.

Seminggu sekurangnya sekali saya salin cadar dan saya akan cuci comforter guna mesin basuh.

Kalau sahabat ada cara atau idea lain untuk penyimpanan, boleh share sekali untuk saya dan sahabat lain jadikan panduan.

Ini antara yang dikongsikan oleh warganet.


Dr Say Kongsi Pengalaman Bergelar Bapa. Teruja Tetapi Akui Bukan Mudah Menguruskan Bayi Pertamanya.

Tidak dinafikan bukan mudah untuk bergelar ibu bapa terutama bagi yang baru mendapat cahayamata pertama. Tentu kehidupan akan berubah 360 darjah. Jika sebelum ini dapat tidur lena tanpa gangguan dan waktu banyak dihabiskan aktiviti bersama isteri dan kawan-kawan di luar, kini sebaliknya.

Situas yang sama juga dilalui oleh para suami yang turut sama membantu isteri menguruskan bayi yang baru lahir. Inilah cabaran manis yang akan dilalui oleh setiap pasangan suami isteri yang baru mendapat permata hati.

Sebagaimana perkongsian pengacara My Doctor ini, Dr Say Shahzril yang berkongsi pengalaman pertamanya menjaga bayinya dan beranggapan ia bukan urusan yang mudah.

Topik : Saya Koyak

Terus terang sy cerita yg this is tougher than what i expect. Sy ingat things r gonna get easier with time but it doesn’t seem so. Sy xboleh brain mcm mana paternity leave kt Msia ni dpt seminggu ja pdhl sy amik sebulan off masih rasa x bersedia nk tinggalkan bini berdua ngn baby.

Lepas sebulan konon sy rasa boleh rungkai dia but i was wrong sb baby sy teramat unpredictable. Satu hari perangai dia A keesokannya perangainya trus Z, satu masa die tdo 3jam skang setiap 1.5jam dh celik, satu masa die boleh tido sendiri skang kne dukung dkat 30minit baru lelap.

Terdahulu, beliau juga berkongsi kisahnya menguruskan bayinya termasuk perihal bedung bayi dan tak cukup tidur kala membantu isteri menguruskan bayinya. Ikuti perkongsiannya bapa muda ini.

Bedung bayi

Bila baby tidur, papa pun tidur sama

Ini sebab ramai kata ‘ selamat berjaga malam’

Menarik perkongsian Dr Say, moga menjadi inspirasi kepada pasangan yang akan bergelar ibu bapa tidak lama lagi. Moga menjadi suami yang menjadi pelengkap isteri untuk membantu menguruskan permata hati dengan sempurna.

Sumber: Instagram Dr Say


Langkah Bijak Wanita Ini Pastikan Anak Sentiasa Dalam Pantauan, Ibu-Ibu Boleh Contohi Kalau Ada Bajet Lebih

Kes-kes culik dan bermacam lagi kes melibatkan keselamatan anak-anak buat kita sentiasa risau memikirkan soal keselamatan anak-anak kita.

Walaupun bekerja tapi hati runsing memikirkan anak-anak. Tapi cara yang dikongsikan oleh wanita ini, Aini Qamariah baik juga untuk diamalkan oleh ibu-ibu lain.

Update untuk yang nak tahu tentang tracker watch yg saya gunakan untuk #adamqaiser

Asalnya saya cari tracker watch ini atas faktor keselamatan (selain dari saya memang seorang mak-mak paranoid?).

Ada rakan saya cadangkan beli gps tracker ini dari Maxis. Jadi saya pergi Maxis dan tanya, Maxis kata dah discontinue pula.

Kami teruskan pencarian tracker watch ini di shopping website dan jumpa pelbagai jenama dan setiap satunya ada ciri-ciri mungkin berbeza antara 1 dgn yg lain.

Yg saya beli untuk adam ni ada beberapa fungsi yg menepati spesifikasi yg saya mahukan seperti:

1) saya boleh call adam, dan adam boleh call saya jika dia ada kecemasan

2) saya boleh sms dia, dan dia boleh sms saya jika dia ada kecemasan

3) jika anak tak dapat call, atau tak tahu sms, anak boleh guna voice msg saja dan kita boleh balas-balas voice msg seperti walkie talkie

4) function button “sound guardian” iaitu saya boleh dgr apa anak saya buat atau bualkan tanpa anak saya tahu atau sedar yg saya sedang “spy” dia.

5) GPS tracker yg membolehkan saya track lokasi anak saya (disekolah/shopping mall etc)

6) boleh set “fencing” bermakna saya boleh setkan “pagar” kawasan. Jika anak saya keluar dari kawasan yg saya telah setkan, saya akan dapat notification (berani kau fly-fly) ???

Cuma jam ni tak ada camera. Itu saja. Ada brand yg ada camera. Boleh video call.

Jam ini saya beli dari Lazada. Sekarang Lazada tengah Birthday Sale, jauh murahhhhh harganya dari masa saya beli 2 bulan yg lepas ?

Sepanjang guna, saya pesan Adam supaya jangan call saya utk suka-suka. Hanya kalau kecemasan, contoh macam hari tu saya lupa beri duit belanja, jadi dia call cakap tak ada duit, saya hantarkan.

Saya juga selalu guna “sound guardian” utk dengar dia buat apa atau apa yg dibualkan oleh orang sekelilingnya.

Jam ini ada pelbagai brand, ada yg kalis air dan sebagainya.

Boleh search “GPS TRACKER WATCH” di online shop yg dipilih.

Jam yg saya beli ini made in China. Jadi sometimes mungkin lokasi kurang tepat (jarak 500m). Mungkin tuan/puan boleh beli brand yg lebih baik seperti Alcatel mungkin lebih tepat dan mereka juga trusted seller.

Sebelum beli, baca review dulu. Beli yg compatible dengan Malaysia.

Jangan beli yg tak boleh guna dengan iphone atau android phone.

Kena belikan anak simkad dan masukkan dalam jam.

Kalau ada pertanyaan lain, boleh komen nanti saya reply.

Semoga anak-anak kita sentiasa selamat dan terhindar dari apa-apa musibah.

Amin ❤

Disclaimer: sharing ini adalah semata-mata perkongsian bagi membantu tuan/puan dalam memantau pergerakkan atau aktiviti anak-anak tuan/puan.

Apa-apa juga yg berlaku ke atas tracker watch tuan/puan atau apa juga berlaku pada anak-anak tuan/puan adalah atas tanggungjawab tuan/puan sebagai ibubapa dan tiada kena mengena dengan saya. Saya yakin, kita tahu yg terbaik utk anak-anak kita sebelum kita membuat sebarang keputusan.

Terima kasih.

Kredit:Aini Qamariah


Rezeki Terpijak Beli Cincin Di ‘Car Boot Sale’ RM48, Jual Semula Pada Harga RM3.75 Juta!

Ini namanya rezeki terpijak buat seorang wanita apabila cincin miliknya yang dibeli pada harga murah lebih kurang 37 tahun lalu, kini bernilai RM3.75 juta!

Cincin berkenaan dibeli di jualan garage atau car boot sale pada tahun 1980 pada harga 10 euro (RM48) telah mengubah nasibnya.

Pada awal 2017, wanita berkenaan tergerak hati untuk mengetahui nilai cincin berlian yang sentiasa dipakainya mengikut pasaran semasa. Dia merasakan cincin yang dipakainya itu unik dan mungkin bernilai tinggi.

Terkejut bernilai tinggi

Siapa sangka, naluri untuk memeriksa nilai cincin itu memberikan rezeki terpijak buatnya. Alangkah terkejutnya apabila mengetahui nilai sebenar berlian itu setelah 37 tahun memakainya.

Cincin itu telah disahkan pakar adalah tulen yang merupakan berlian 26.27 karat atau di dikenali juga ‘The Tenner Diamond’. Ia dikatakan telah dbuat pada abad ke 19.

Nekad jual

Jauh di sudut hatinya meluahkan rasa gembira dan terkejut. Akhirnya membuat keputusan nekad untuk menjualnya. Melalui proses bidaan yang sengit di London akhirnya cincin itu terjual pada harga 656,750 pound sterling atau lebih kurang RM3, 750,795. Dalam pada itu, seorang pakar industri percaya bahawa cincin itu dahulunya pernah dimiliki oleh keluarga di raja.


Lepas Makan Kat Kedai, Terus Kemas Meja. Kecil Je Perbuatan Tu, Tapi Bermakna Buat Orang Ramai!

Pernah tak anda lihat pengunjung di kedai makan, atau anda sendiri yang mengemas pinggan yang telah dihidangkan selepas makan?

Walaupun sekadar hanya mengemas meja sahaja, tapi sebenarnya kita dah cipta banyak nilai murni dengan perbuatan sekecil itu! Lagi-lagi bila kita buat di hadapan anak atau kita sendiri mengajak mereka untuk mengemas.

Tadi kami makan di luar sahaja.

Makan dengan tiga budak kecik tu memang berteraburlah pinggan dan sisa atas dan bawah meja.

Selesai makan macam biasa aku suruh budak-budak tu tolong aku kemas. Alah, budak-budak kan, takat mana sangatlah dia boleh kemas pun. Boleh kutip nasi-nasi yang tumpah atas dan bawah meja tu kira ok dah.

Tiap kali kemas tiap kali tu lah diorang akan tanya kenapa kena kemas. Jawapan aku tetap sama. Ada 2 sebab utama kenapa kena kemas meja lepas makan.

Pertama, sebab kita orang Islam. Kita kena bersih dan kebersihan adalah benda paling utama dalam agama. Kita kena tunjukkan contoh yang baik. Kita juga bukan haiwan yang makan bersepah dan berterabur.

Depa angguk-angguk.

Kedua, sebab kita nak mudahkan kerja abang dan kakak pekerja restoran tu.

Sebab apa? Tanya depa.

Sebab Nabi dah pesan “Sebaik-baik manusia adalah yang paling bermanfaat bagi orang yang lain.”

Kita mungkin tak boleh nak jadi yang paling bermanfaat sebab kita tak banyak duit nak membantu, tak pandai dan tak banyak ilmu nak mengajar. Atau takde kudrat yang kuat untuk membantu.

Tetapi, dengan sekecil-kecil kudrat membantu mengemas meja sudah memadai untuk memberi manfaat kepada manusia yang lain.

Abang dan kakak waiter tu pun dimudahkan kerja dia, orang yang datang kemudian nak duduk pun mudah. Semua orang diberi kemudahan, kita beroleh pahala dan juga diberi kemudahan yang lain nanti.

Kita permudahkan urusan orang, Allah permudahkan urusan kita.

Begitulah.

Anak-anak macam faham jer angguk-angguk.

Esok makan tetap kena pesan lagi benda yang sama. Depa akan tanya soalan yang sama, namun depa akan lebih jelas dan faham. Takpelah, biarlah berulang-ulang seribu kali pun.

Sebagai ayah, aku dah ajar dan tunjukkan contoh, apa yang patut depa buat.

Semoga melekat di kepala dan jiwa depa.


Berjaya Turun 3-4 Kg Seminggu Dengan Amalkan 5 Hidangan Detoks Mudah & Murah.  Ini Tip Dikongsikan Dr Soo Wincci.

Kalau dah namanya perempuan, setiap kali masuk tahun baru, azam nak kurus pasti tak tercicir dari list.

Bukan sahaja orang biasa, selebriti baik penyanyi, pelakon dan anak seni lain tidak terkecuali. Ini diakui oleh penyanyi dan pelakon Dr. Soo Wincci yang berkongsi cara mudah untuk menurunkan berat badan.

Melalui catatannya di instagram, Bekas Miss World Malaysia 2018  ini mengamalkan pengambilan lima jenis makanan dalam usaha mengurangkan berat badannya sebanyak empat kilogram dalam tempoh seminggu.

“Lost almost 3 to 4 kilogram in a week by just detoxing myself with simple ingredients.

“Will share my student budget diet below; teh kayu manis berkunyit, kopi, telur masak, kacang ‘chick’ dan buah oren.

“Anda boleh menambah telur, kacang, kopi atau teh mengikut selera sendiri asalkan tiada gula, rempah ratus dan susu.

“Oh! Anda juga boleh menambah sayur-sayuran jika mahu,” tulis Wincci.

Menurut Soo Wincci lagi, hidangan tersebut perlu diambil sekerap mungkin iaitu dua hingga tiga kali seminggu.

“Tidur awal dan tiada senaman diperlukan untuk proses detoks seminggu ini. Anda akan hilang tiga hingga empat kilogram,” jelas beliau lagi.

Bagi wanita yang nak menurunkan berat badan boleh mencuba tip yang dikongsikan oleh Soo Wincci ini. Mana tahu berkesan untuk anda kan. Selamat mencuba!


Berdiet Dengan Menu Sihat, Ada Juga Hadnya! Fahami Agar Tidak Terlebih.

Bila bercakap tentang pemakanan sihat untuk keluarga, hampir semua antara kita akan terbayangkan beberapa menu seperti susu, bijirin, sayuran dan buah-buahan yang tinggi khasiatnya.

Pun begitu andai ada yang ingin berdiet, anda perlu sedar makanan yang sihat seperti rolled oat umpamanya jika diambil berlebih-lebihan dengan menggabungkan pelbagai jenis ramuan lain, pasti jumlah kalorinya berganda.

Bila diamalkan selalu, bukan boleh turunkan berat badan malah silap gaya bimbang juga mendatangkan kemudaratan. Untuk itu, jom baca perkongsian daripada akaun fb Kak Jee yang banyak berkongsi tentang amalan berdiet untuk kurus. Jom semak.

HATI-HATI. SESUATU YANG BAIK, JIKA BERLEBIHAN PUN MEMUDARATKAN
Beberapa hari ni, Kak Jee share tentang saranan sarapan yang mudah dan ringkas. Terutama yang selalu kata sibuk memanjang.

Jadi bila checking meal sarapan, ramai lah yang ber ‘rolled oat’ .

Namun berhati-hati. Namanya nak turunkan berat badan perlu ada ‘defisit kalori’. Ditakuti menu rolled oat kita melampau hingga 500-600 kalori. Banyak tu untuk sarapan.

Antara kesilapan biasa dilakukan:

1) Tambahan susu lebih 250ml. Lebih teruk lagi jika menggunakan susu segar.
Susu segar tak salah, tetapi tidak sesuai bagi kita yang nak turunkan berat badan.

Ingatan: Hanya gunakan susu skim atau susu rendah lemak sahaja. Sukatan maksima 250ml(segelas) 120 kal.

Bukan 2 gelas tau! Segelas minum, segelas campur dalam rolled oat.

2)Tambahan medium cecair lebih sejenis dalam satu sediaan. Dah masuk susu, tambah lagi Yogurt, tambah lagi madu.

Ingatan: Pilih salah satu sahaja medium cecair untuk kawal kalori.

3)Tambahan topping keterlaluan. Biasa kita tambah buah-buahan segar. Tak dinafikan buah-buahan kan bagus. Tetapi bagus dan berkhasiat tidak memastikan berat badan boleh turun tanpa mengira defisit kalori.

Ingatan: Cukup sekadar sejenis topping anggaran 60-80kal. Jika mahukan lebih perisa, kurangkan kuantiti nya , maksima 2 jenis. Contoh epal sebelah dan kekacang separuh sukatan.

Pilih buah segar berbanding buah kering seperti kismis dan pic. Kuantiti sedikit kalori tinggi. Rugi.


Jangan Sewenang Sign Tow Truck Datang Paling Awal Lepas Kemalangan. Ni Step By Step Perlu Buat!

Kalau dah takdir menentukan kita hadapi kemalangan, berjaga-jaga macam mana pun tetap boleh berdepan dengan perkara buruk itu.

Selalunya, bila berdepan dengan situasi begini, kita akan bertukar menjadi panik. Lebih-lebih lagi bagi yang pertama kali dalam hidupnya hadapi kemalangan atau yang punyai darah gemuruh. Waktu itu, segala yang kita lalukan separa sedar dan menyebabkan boleh berlakunya membuat keputusan yang kurang tepat.

Salah satunya seperti yang diceritakan oleh seorang pengguna laman Twitter, Syahrul Anuar di mana bila berhadapan situasi kemalangan, jangan mudah untuk menerima khidmat tow truck yang datang paling awal. Jangan terus tandatangan apa-apa dokumen ketika ini. Berikut adalah sebab dan penjelasan beliau.

Jom ikuti pengalamannya sendiri yang terlibat dalam kemalangan kereta yang teruk atau total lost yang boleh dijadikan panduan untuk kita.

Jangan buat kesilapan ini

Kami baru accident teruk. Kereta total loss! Jangan buat kesilapan yang kami buat ni. Ingat sampai bebila.

Waktu kami accident hari itu, within few minutes wife accident dia terus didatangi brother tow truck & minta dia sign. And she sign tanpa fikir. Ye lah, tengah panik & shocked kan.

So when i arrive, i decide to use Honda tow program. Malangnya call centre Honda tak angkat call. Jadi kena nego dengan brother tow truck untuk minta jasa baik dia bawa kereta ke workshop under Honda official.

Aku insist kalau kau tak bawak ke bengkel pilihan kami, saya takkan benarkan u tow. And aku record janji dia utk bawak ke official Honda repair centre.

Kenapa tak cancel je? Nak cancel kena bayar RM500 cancellation fee! Gila, padahal kos sebenar dalam invols tak sampal RM 250.

Alah, bengkel memana pon sama saja!

Tidak semestinya!

Sebab aku nak barang ori sebab kereta ada takaful yang boleh cover takaful. Sayang la kereta baru. Tapi ditakdirkan, kereta aku total loss. So takyah la repair! So, apa jadi lepas tu? Macam mana aku dapat cash back lepas accident?

Lepas accident

Jangan panik, jangan terima servis external tow truck selain yg berdaftar dengan takaful korang!

Nota: Post ini bukan bermotif nak burukkan third party tow truck. Matlamatnya, nak kongsi pengalaman yang mungkin bermanfaat untuk orang ramai. Semoga Allah pelihara kita semua.

Jadi, lepas accident first thing kena

1. Call official tow truck dari takaful company korang.

2. Segera ke balai polis buat laporan polis. Kat situ, polis akan ambil gambar dan keterangan. Kalau injured, pergi klinik dulu, baru ke balai. Ni abang polis cakap camtu.

3. Settle urusan laporan polis, korang kena print report polis di balai trafik. Simpan elok-elok. Memudahkan urusan claim nanti.

4. Lepas report polis, boleh singgah ke bengkel untuk ‘check in’ kereta korang (daftar).

5. Dalam sehari bekerja biasanya wakil bengkel kereta korang akan call minta dokumen

– Driver license IC
– Polis report
-Gambar (optional)

6. Pihak bengkel akan bantu submit claim report ke pihak takaful. Biasanya dalam 3 hari bekerja korang akan dapat notification dari takaful kata permohonan
diterima.

7. Lepas permohonan diterima, pihak takaful akan arrange adjuster untuk asses keadaan kereta korang sama ada boleh dibaiki atau total loss

8. Ha, part adjuster ni kena bagi perhatian khusus kat mereka. Dalam beberapa hari, adjuster akan datang ke bengkel untuk tengok apa yg rosak dan keluarkan claim report. Untuk kes aku, 2 minggu juga aku push gila-gila. Last sekali dapat ke bos adjuster baru kes aku nak gerak.

9. So aku cakap ke adjuster, tolong tengok elok-elok. Kalau perlu total loss, total loss kan saja. Sebab apa guna repair, kalau esok-sok saya kena datang bengkel lagi.

“Kalau ni kereta u, u nak buat apa?”

Aku psiko gitu ja. Tak tau la berkesan ke tak.

So lepas adjuster dapat report kerosakan, Adjuster akan submit ke Takaful. Kalau takaful puas hati dengan kos kerosakan dan justification adjuster, boleh mula repair

TAPI

Dalam kes aku, takaful aku tak puas hati tengok kerosakan quotation first

First result 7/6/22

Kos repair first quotation= RM 70k

Jadi, takaful suruh asses semula & STRICTLY DO

NOT COMMENCE REPAIR. So terpaksa la aku tunggu 2 minggu lagi. 28 Jun baru dapat call dari takaful kata confim total loss. Sebab kos rosak dekat RM90k (beyond economic repair sebab more 80% Sum insured). So 30 Jun aku dapat letter offer takaful untuk bayar full insured amount ke bank.

10. Jadi, aku pun kena dapatkan letter of undertaking dari bank maybank utk membolehkan takaful bayar ke akaun aku. Sini aku stuck 2 minggu sebab tak tahu nak call sapa. Rupanya kena pergi auto loan department maybank (kes aku di Jalan Kelang Lama). Sehari saja diorang proses surat.

Lepas dapat surat LoA dari bank dan up surat settlement baki kereta.

Aku kena submit dokumen claim ke takaful

-Geran kereta ORI
– Kunci kereta ori
– Surat bank
– Lesen
– dan surat JPJ

Aku submit 26 Julai. Sumpah syukur;

1 Ogos, takaful bayar bank
2 Ogos, loan account dah kosong.
3 Ogos, dah dapat duit lebihan claim aku dari bank
(sebab ada cashback)

So to recap lepas accident

1. Call tow truck official
2. G balai polis
3. Submit document ke bengkel
4. Tunggu adjuster utk jawpan
– repair atau
– total loss

5. Kalau repair
– tunggu sampai siap

6. Kalau total loss
– submit docs elok2 ke bank & takaful
– tunggu approval


‘Jadilah Bijak! Pergi Private Party, Tak Kongsi Di Media Sosial.’ Azhar Sulaiman Nasihat Leona Isu Berbikini

Kasih Iris Leona tidak lekang dengan kontroversi apabila dilihat sering memuat naik gambar bersama teman-teman dan sewaktu percutian.

Apa yang meraih perhatian netizen adalah cara pemakaian Leona yang dilihat terlalu moden dan terbuka. Tidak sesuai dengan budaya masyarakat Malaysia.

Baru-baru ini, anak kepada pelakon Azhar Sulaiman iaitu Kasih Iris Leona sekali lagi mencetuskan kontroversi apabila memakai bikini putih ketika sedang mandi manda di sebatang sungai semasa percutiannya bersama rakan di Warleigh Weir, United Kingdom.

Susulan itu, Leona telah dikecam hebat netizen dan ada netizen yang mengatakan bahawa Azhar tidak menasihati anaknya itu. Oleh itu, Azhar dalam satu video TikTok tampil menasihati anaknya secara terbuka.

Menurut Azhar, ‘rahsia’ untuk terus dikenali dan diingati peminat adalah sentiasa sensitif dan peka dengan apa yang ditunjukkan dalam media sosial.

“Jadi bijak la, macam Daddy kalau pergi parti, pergi Changkat ke berjimba ke, private party, tak kongsi di media sosial.” ujar Azhar.

Menjengah ke ruangan komen, segelintir netizen merasakan Azhar sudah mencuba untuk menjadi bapa yang terbaik untuk anak-anaknya tetapi tindakan anaknya itu bukanlah boleh dikawal sepenuhnya.


Ibu Pelakon Zulkifli Ismail Meninggal Dunia

Ibu kepada pelakon senior, Zulkifli Ismail, Hajah Mariam Saad telah menghembuskan nafas terakhirnya pada Ahad, kira-kira jam 4 petang.

Berita duka itu dimaklumkan sendiri oleh Zulkifli menerusi hantaran terbaharunya di Instagram.

Allahyarhamah pergi menghadap Ilahi pada usianya 80 tahun di Hospital Besar Rompin, Pahang.

“Innalillahiwainnilaihirojiun, mak saya Hajah Mariam binti Saad atau lebih dikenali sebagai Che Basah telah kembali ke rahmatullah.

“Allahyarhamah menghembuskan nafas terakhir di Hospital Besar Rompin, Pahang pukul 4.00 petang tadi. Allahyarhamah berusia 80 tahun,” tulisnya pada kapsyen.

Zulkifli turut memohon doa orang ramai buat ibunda tercinta.

“Sama-samalah kita doakan semoga Allah mengampunkan dosa-dosa beliau dan menempatkan rohnya bersama-sama roh orang beriman,” tambahnya.

Rata-rata peminat dan rakan selebriti yang singgah ke ruangan balas turut menyampaikan salam takziah buat Zulkifli dan keluargae. Semoga roh dicucuri rahmat dan ditempatkan bersama ahli syurga yang lain, Al-Fatihah.

Sumber : Instagram


“Nak Mula Berlakon, Ayah Tak Suka Sebab Tak Boleh Tutup Aurat & Kena Bergaul” – Diana Amir

Bagi orang yang bukan dalam dunia selebriti mungkin memandang kehidupan mereka indah. Namun, sebenarnya tidaklah seindah yang difikirkan.

Salah satunya perlu berhadapan dengan tentangan ahli keluarga demi kerjaya, seperti yang dilalui oleh pelakon, Diana Amir yang mendedahkan permulaannya dalam dunia lakonan mendapat tentangan daripada bapanya.

Membesar dalam keluarga yang memahami agama Islam, Diana memberitahu bapanya bimbang tentang soal pemakaian dan pergaulannya ketika berlakon.

“Memang ayah saya tak bagi… saya membesar di Johor, ibu bapa saya bukan la macam ustaz, ustazah tapi memahami agama la.

“Lepas tu bila nak mula berlakon tu, ayah tak suka la sebab dia tahu berlakon ni tak boleh nak tutup aurat dan nak kena bergaul,” kata Diana.

Diana berkongsi perkara tersebut ketika sesi live bersama pendakwah terkenal Ustazah Asma dan rakan selebriti Elfaeza Ul Haq yang turut berhjirah menjadi lebih baik.

Malah, Diana turut mengakui dia sememangnya memakai tudung dari zaman remaja namun kerap ‘on off’ tanpa pengetahuan ibu bapanya.

“Masa sekolah, on off… itu pun tanpa pengetahuan la,” ujarnya dalam keadaan
sebak apabila mengimbau semula kisah silamnya.Sementara itu, Ustazah Asma berkata perkongsian mengenai perjalanan kehidupan Diana bukanlah membuka pekung sendiri namun ia boleh dijadikan sebagai inspirasi.

“Bukan membuka pekung, ramai anak muda yang sekarang ni sedang mencari-cari. Diorang kenal Diana Amir macam ini, diorang tak tahu Diana Amir pernah mengalami konflik zaman remaja yang sangat dahsyat.

“Jadi, bagi diorang.. ustazah nak cerita, ustazah memang dari dulu, berpakaian macam ini… Mungkin bila Diana cerita, mereka akan rasa lebih dekat.

“On… off, pandai belakang tak pakai tudung. Tapi bila sekarang Diana berpenampilan begini, boleh menjadi inspirasi,” kata Ustazah Asma.

Sumber : @teddybear_purple via gempak


Didik Anak Dengan Cara Ini Kesilapan Besar Buat Ibu Bapa. Ubah Sekarang Sebelum Terlambat!

Dalam membesarkan anak-anak, pelbagai kesilapan dilakukan tanpa kita sedari. Kesilapan ini berlaku kerana kurangnya pengetahuan mengenai aspek keibubapaan.Dalam mendidik, anak-anak perlu diingatkan, didikan bukan melalui paksaan tetapi teladan.
Anak-anak lebih percaya dengan apa yang dilihat daripada apa yang didengar.Maka, wajarlah dalam mendidik anak-anak, kita juga mendidik diri kita sendiri.Sebenarnya, masih ramai ibubapa yang tidak sedar bahawa mereka sebenarnya melakukan kesalahan dalam proses mendidik dan membesarkan anak-anak.
Antara kesilapan yang sering kita lakukan dalam mendidik anak-anak adalah seperti berikut:

1. Membandingkan

Ibu bapa sering kali membanding-bandingkan kebolehan ataupun kelemahan anaknya dengan orang lain seperti adik-beradik,jiran, saudara,kawan sekelas atau sesiapa sahaja.Perkara ini, pasti akan mewujudkan perasaan cemburu dan iri hati dalam diri, anak-anak pula akan mudah merasa rendah diri dan hilang kekuatan untuk bersaing.

2. Merendahkan kebolehan anak

Seringkali tanpa sedar, kita merendahkan kebolehan anak secara tidak langsung dan meluahkannya kepada orang lain di hadapan anak-anak. Fitrah anak -anak ia akan percaya sepenuhnya perkara yang didengarnya terutama daripada ibu bapa sendiri.Ini akan membentuk sikap negatif dalam diri anak dan tentunya apabila sentiasa diulang-ulang, ia menyebabkan mereka percaya itu sahaja kemampuan yang ada dalam diri mereka.
3. Marah anak tak kena tempat

Biasanya ibu bapa akan marah apabila didapati anak-anak melakukan kesilapan berulang, selepas dinasihati dan ditegur.Tidak salah memarahi anak demi kebaikannya tetapi kita harus pastikan marah itu kena pada orang, cara, masa, tempat dan subjeknya.Jangan memarahi anak apabila mereka berterus terang, namun jangan pula menyebelahi kesalahan mereka. Jelaskan secara bijak, kesilapan perbuatan mereka dan tindakan yang sewajarnya.Dengan cara sebegini, anak-anak dapat belajar daripada kesilapan.

4. Tidak jadi pendengar yang baik

Ramai ibu bapa yang tidak rasa aspek ini penting bagi mereka. Menjadi pendengar yang baik bukanlah sukar dipraktikkan, cuma ibu bapa sahaja yang memperkecilkan peranan mereka sebagai pendengar.Apabila anak-anak semakin dewasa, mereka cuba merahsiakan banyak perkara daripada pengetahuan ibu bapa. Antara sebabnya adalah disebabakan sewaktu kecil, luahan dan keluhan hati mereka tidak diberikan perhatian oleh ibu bapa.
5. Terlalu memanjakan anak

Sekiranya terlalu memanjakan anak-anak, mereka akan kehilangan sikap berdikari.Anak-anak akan terlalu bergantung pada ibu bapa dan tidak pandai membuat keputusan sendiri apabila dewasa kelak.Jangan biasakan anak meminta-minta dan menurutkan segala kemahuan anak. Perlu juga ajarkan anak untuk berusaha dahulu sebelum mendapatkan sesuatu yang diinginkan.


“Hati Mereka Lembut” Que Haidar Tak Bagi Anak Gadis Ada Akaun Media Sosial

Zaman teknologi serba canggih masa kini, rata-rata pastinya sudah ada akaun di media sosial tidak kiralah Instagram, Facebook atau Tiktok. Termasuklah bagi selebriti atau pempengaruh uang menggunakan media sosial masing-masing untuk memasarkan diri dan berkongsi perihal kehidupan mereka di dalam itu.

Selain mereka, anak-anak juga tidak ketinggalan terkena tempias populariti ibu atau bapa masing-masing.

Sebagai contoh, kedua-dua anak perempuan pelakon Que Haidar antara yang sering menjadi perhatian netizen disebabkan kejelitaan rupa paras mereka yang mewarisi kecantikan isteri aktor tersebut iaitu pakar tarian dan koreografi, Linda Jasmine.

Menerusi temubual yang diadakan program MeleTOP baru-baru ini, Que atau nama sebenarnya, Tengku Iskhan Shah Tengku Haidar, 43, berkata buat masa ini dia masih belum membenarkan’ kedua-dua anaknya, Tengku Ratu dan Tengku Cleopatra untuk
memiliki akaun media sosial sendiri.

Ini kerana menurut Que, dia lebih mengenali anak-anaknya yang mungkin tidak akan tahan dengan komen-komen negatif yang sering ditinggalkan sebahagian netizen seperti mana yang berlaku terhadap golongan selebriti mahupun anak-anak mereka sebelum ini.

“Sebagai bapa, saya rasa saya lagi kenal anak-anak saya. Mereka (anak-anak), hati mereka lembut.

“Kan kita ada segelintir netizen yang tulis tidak elok. (Saya risau akan) kacau dia orang punya feeling. Saya rasa mereka tak bersedia lagi untuk handle benda-benda macam ini” katanya.

Sekadar info, Que mendirikan rumah tangga dengan Linda pada 14 Februari 2009 dan hasil perkahwinan mereka dikurniakan dua cahaya mata perempuan, Tengku Ratu, 13, dan Tengku Cleopatra, 10. Linda juga mempunyai seorang anak lelaki, Qalif Khan, 22, hasil perkahwinan terdahulu.


“Rap Boleh, Jadi Imam & Mengaji Pun Boleh.” Jenguk Ibu Kurang Sihat, Sisi ‘Baik’ MK K-Clique Dipuji!

MK K-Clique atau pemilik nama sebenarnya Muhammad Hairi Amin bin Hamdan sering menjadi perhatian warganet lebih-lebih lagi peminat wanita.

Dengan imej ‘bad boy’ namun dekat dengan keluarga membuatkan personaliti MK terserlah dan terus digilai ramai gadis tanpa menenggelamkan bakat seni yang ada pada dirinya.

Namun perkongsian terbaru kakaknya ketika kepada selebriti pulang ke kampung halaman di Sabah meriah perhatian ramai.

Menerusi akaun TikTok @wawa .evs,MK K-Clique bersama adik-beradik yang lain dikatakan pulang ke kampung menjenguk ibu mereka yang kurang sihat.

Di dalam ideo berkenaan, MK sedang mengaji bersama-sama dengan keluarga yang lain. dia yang sedang mengetuai bacaan zikir bersama ahli keluarga yang lain turut tidak segan meminta bantuan ibunya dalam memperbetulkan apa yang dilakukan.

Malah sebelum itu, dia menjadi imam membuahkan ramai yang memuji dan kagum dengan sisi berbeza MK.

Menjengah ke ruangan komen,  rata- rata memuji MK serta mendoakan semoga ibunya cepat sembuh.

@Mamijarum1_1:Speechless tgk MK. Betul la we cannot judge a book by its cover.

@🌕🌙:semoga makcik cepat sembuh dan sentiasa diberikan kesihatan yg baik. amin ya Rabb

@. Hi I’m Chewy!:hm ni la idola para wanita, badboy kat luar, tpi kat dlm softboy+goodboy😌

@Liyana Zainal:cepat sembuh aunty. i can see aunty lebih ceria today. maybe anak-anak penguat semangat dah balik.. 🥰

@@kak hotel:mk bg inspiration kpd semua anak mude agar sentiasa menjadi ank yg bertangungjawab.

@Mr.Borak:rap boleh ,jd imam awak pon boleh.mantaap


Tulisan Menyentuh Hati Wanita Ini Buat Semua Suami, Hargai Isteri Dan Jangan Bandingkan Dengan Orang Lain,Take Note Ya!

Baik suami atau isteri sebenarnya sama-sama berperanan dalam sesebuah rumah tangga. Biarpun sudah punya anak-anak tidak bermakna cinta dan kasih sayang terus dibiarkan sepi, sebaliknya suami harus memandang lebih hebat penuh rasa cinta pada isteri.

SYURGA YANG DIBENCI

1- Semaknya lahai. Masuk je pagar dah bersepah mainan dari ruang tamu hingga ke dapur. Dengan anak comot tak mandi bagai.

2- Semaknya lahai. Harap le juga bini tunggu depan pintu wangi-wangi. Rupanya sampai rumah bini ntah di mana-mana dengan baju kelawar dan bedak sejuk. Bau susu basi lagi.

3- Semaknya lahai. Nak cium dahi bini pun bau bawang la, belacan la, minyak masak tanpa GST. Kot nak bermekap, langsung tiada!

4- Semaknya lahai. Kekadang bini bukan sampai rumah lagi pun. Ntah di atas jalan mana sangkut jammed balik keja. Balik rumah hanya ada kerusi dan meja.

5- Semaknya lahai. Dulu bini bersize kerengga sekarang bersaiz lori Alam Flora pula. Nak bawak ke majlis pejabat pun rasa malu la pula.

6- Semaknya lahai. Asal balik je dengar bini membebel itu ini. Dengan jeritan anak bergaduh bagai. Mengalahkan kereta api tak cukup arang. Punyalah bingit!

7- Semaknya lahai. Ipar duai mengadu bini saya tidak sempurna dan tidak baik juga. Kata ibu saya, isteri tak pandai masak, tak reti bergaul dan tidak sempurna.

Malah banyak lagi ke”semak”kan yang kita rasa sebagai suami. Kita rasa tersalah memilih isteri. Kita rasa kita adalah suami yang paling malang di dunia.

Isteri kawan terlihat cantik, manis dan comel sentiasa. Tapi isteri kita? Nak tengok muka pun hati tak senang. Aduh! Sungguh malang!

Ya.. Sebagai arjuna perkasa kita tidaklah update di FB atau Insta tentang kekecewaan kita. Kita juga tidaklah menangis call mak di kampung untuk bercerita. Namun di dalam jiwa, kekecewaan kita meronta-ronta dan akhirnya bertukar menjadi barah yang memakan diri.

Maka duhai arjuna mulia, perlahan-lahan kita mula jadi pendiam, kita bagi silenced treatment pada anak isteri, kita semakin kurang senyuman, kita mula lepak di mamak tengok bola. Malah yang semakin hardcore, kita mula angkat tangan kaki kepada isteri. Tersalah kari terlebih masin, pinggan mula dibaling ke dinding.

Namun… Jom kita menilai sejenak…

Duhai arjuna sang suami yang dihormati… Pada saat akad dilafaz maka segala dosa pahala wanita diserahkan dari bapa kepada suami tercinta. Ironinya setiap inci jasad, jiwa, hidup dan mati seorang wanita dipersembahkan sepenuhnya kepada anda aduhai suami mulia.

Sang isteri tinggalkan ibu, tinggalkan ayah, tinggalkan keluarga dan tinggalkan keseronokan hidup sebagai si gadis muda. Penyerahan yang dipenuhi kepasrahan dengan harapan beroleh bahagia.

Duhai arjuna, sesekali pandanglah wajah isteri. Tenunglah setiap garis-garis airmata di pipi. Seperti mana anda tidak bahagia, begitulah juga wanita.

Sebab itulah sang isteri membebel itu ini. Wanita mahu didengar. Terkadang marahnya memuncak dan emosinya celaru. Peluklah isteri berbau bawang anda itu. Kasihanilah dia…

Benar.. Dulu dia bersaiz kerengga, secantik secretary di office anda, sewangi Mira Filzah dan selincah Neelofa. Namun, tanggungjawab keluarga didulukan dia.

Dulu wang gajinya untuk perfume Estee Lauder, kasut Bonia, make up Loreal dan handbag Gucci. Namun kini wang gajinya untuk kos sara hidup bersama anda. Maka anda masih tertanya-tanya kenapa isteri tidak sewangi zaman bercinta?

Jika di zaman gadis dia punya kawan. Di hujung minggu dia ke spa bermandi susu dan minum coffee di cafe. Kini di hujung minggu dia bersama anda mengendong anak-anak. Manalah lagi bajet pembelian baju cantik selain set kelawar yang dipakai dia?

Duhai arjuna mulia, bila isteri bercerita sahutlah dia dengan cinta. Janganlah menjeling hatta bergurau untuk berpoligami dengan Neelofa. Biarpun sang isteri tersenyum, hakikatnya dia terluka. Jiwanya jadi takut dan risau. Manalah tahu kalau-kalau suami sekacak bangla dirampas sesiapa?

Duhai arjuna mulia, sejenak usaplah tangan isteri. Lihatlah tangan yang pernah gebu kini bercalar dengan minyak panas akibat berusaha menyediakan makanan buat keluarga.

Ya, wanita bergelar isteri mengorbankan keseronokan di zaman remaja demi membina hidup bersama kita.

Tidak cukupkah lagi sembilan bulan sepuluh hari wanita ini mengendong zat zuriat suami yang paling dicintai? Malamnya berkeluh kesah tidak mampu lena akibat tendangan bayi?

Tidak cukupkah lagi wanita berkali-kali mati demi melahirkan zuriat yang paling istimewa. Tanyalah secretary secantik Neelofa, sanggupkah dia mati untuk anda?

Usahlah bandingkan isteri dengan kejelitaan Che Ta. Che Ta bermandi susu sedangkan isteri bermandikan airmata!

Tidak cukupkah lagi wanita menyusukan anak hingga dua tahun? Segala bentuk badan mula mengendur dan segala kecantikan mula pudar.

Badan mula penat dan mulut mula berbunyi. Jangankan make up, mahu disapu bedak sejuk ke muka juga sudah tidak punya daya?

Ingin juga dibayar bibik dari Jawa namun gaji kita pula tidak seberapa. Maka sang isteri yang penat gagahkan juga uruskan kerja di pejabat berserta hal ehwal keluarga seusai subuh pagi sehingga lewat senja.

Di manakah kita? Sedang menonton bola bersama rakan, bergelak ketawa dan bergembira minum teh bersama secretary. Kita mungkin sedang membina badan di gym atau bermain golf di padang ketika isteri menggelupur kelelahan.

Sampainya hati kita mula rasakan dia tidak teristimewa seperti dulu. Terkadang mahu dihulur wang untuk dibeli barangan dapur pun kita marah bagaimana mahu ditaja peralatan make up pula?

Duhai arjuna mulia, kita bukan Tan Sri berharta. Kita juga boroi dan tidaklah sehensem mana. Bersyukurlah isteri kita sentiasa setia. Isteri kita sentiasa ada. Tidur kita tidak pun pernah keseorangan pula.

Adilkah kita membandingkan isteri kita dengan isteri kawan yang terlihat cantik sentiasa? Berapa banyak kos yang suami beliau habiskan supaya isterinya wangi dan cantik sentiasa?

Sedangkan kita? Mahu beli sabun jenama Lux pun masih berkira-kira syiling didalam kocek. Bila masa kita pernah hadiahkan set make up atau wangian berjenama buat isteri tercinta?

Pedulikan saja umpatan ipar duai hatta mentua jika ada. Biarpun satu dunia membenci isteri, suami yang setia sentiasa ada untuk menyinta. Baik atau tidak, isteri anda adalah ibu kepada anak-anak tercinta. Isteri juga punya hak yang perlu dijaga.

Jika salah, betulkan dia selayaknya. Jangan diabai, dibenci dan dikasari hatinya.

Duhai arjuna mulia, beritahu isteri betapa istimewanya dia dihati anda. Khabarkan betapa anda cintai dia minimum sepuluh kali sehari.

Ciumlah dahi isteri setiap pagi, tanda dia sepenuh hati kita dicintai. Bermaafanlah setiap kali sebelum tidur bermimpi Neelopa jelita.

Dengan kuasa cinta anda duhai arjuna mulia, sang isteri akan menjadi luar biasa jelita, luar biasa bahagia dan luar biasa gembira!

Yakinlah, jika sentiasa saling memperbaiki diri, rumahtangga tidak lagi akan menjadi SYURGA YANG DIBENCI.


Tragedi MH370 Gamit Kenangan. Jiwa Kental Wanita Ini Sungguh Terinspirasi.

Masih segar momen indah perkenalan pertama yang seterusnya melangkah  ke jinjang pelamin pada penghujung tahun 2008. Kebahagiaan melayari rumahtangga serta kelahiran cahayamata pertama menjadi pelengkap kepada sebuah perkahwinan.

Bagaimana pun, keindahan itu rupanya sementara. Jodoh pertemuan, rezeki, ajal maut, ketentuan taqdirnya di sisi Allah. Sebagai seorang muslim yang beriman dengan qadha’ dan qadar. Ia bererti kita harus menerima segala ketentuan dan ketetapan Allah dengan hati yang redha termasuk hal kematian yang pasti bagi setiap manusia yang hidup.

Begitulah ranjau kehidupan yang dilalui oleh Intan Maizura Othaman, 39 yang merupakan isteri kepada pramugara pesawat pesawat MH370,  Mohd Hazrin Mohamed Hasnan yang merupakan salah seorang yang hilang terkorban dalam tragedi MH370.

Pesawat malang berkenaan adalah milik Sistem Penerbangan Malaysia yang dalam penerbangan dari Kuala Lumpur ke Beijing pada 8 Mac 2014. Menurut laporan akhbar selepas 327 hari pesawat tersebut hilang akhirnya pada 29 Januari 2015 Kerajaan Malaysia mengisytiharkan bahawa semua 239 penumpang dan anak kapal MH370 yang hilang terkorban. Tragedi ini disahkan sebagai kemalangan mengikut Pertubuhan Penerbangan Awam Antarabangsa.

Wanita tabah ini yang berusia 39 tahun yang pernah bergelar pramugari selama 11 tahun, mengakui walaupun pahit untuk ditelan, dirinya perlu move on demi kelangsungan hidup bersama dua anaknya, Iman, 10 tahun dan  Muhammad, 5 tahun.

Intan Maizura, menceritakan semula detik-detik kepada Majalah Keluarga, saat menerima berita memilukan itu yang pastinya dikenang sehingga ke hujung nyawa.

“Malam itu saya menghantar suami ke airport. Seperti biasa saya tahu waktu penerbangan dan waktu landingnya. Balik rumah dan saya tidur. Lepas solat subuh seperti biasa saya tengok telefon tiada whatsApp atau pesanan ringkas.

“Saya fikir mungkin sibuk menguruskan hal imigresen dan loading bag. Saya sambung tidur. Telefon berdering jam sembilan pagi. Kawan pramugari menelefon saya. Dia bertanyakan suami di mana. Saya beritahu suami dalam penerbangan ke Beijing.

“Menurutnya, pesawat yang suami saya naiki hilang. Saya terduduk apabila mendapat berita ni. Saya tahu selama menjadi crew cabin pesawat, any thing happen during flying, chance to survive very slim,” ujarnya.

Perkhabaran itu membuatkan dirinya menjadi tak keruan. Mengambil sikap bertenang agar waras untuk bertindak seterusnya selepas mendapat berita itu.

“Saya duduk kejap. Fikir nak buat apa. Orang yang pertama saya call adalah kakak sulung saya. Dia menasihati saya menghubungi ibu mertua untuk memberitahu berita duka itu. Namun saya ibu mertua ada masalah kesihatan, saya mengambil keputusan untuk memberitahu kepada ayah mertua,” ujarnya.

LIPUTAN MEDIA MASSA

Berita mengenai pesawat malang itu telah mendapat liputan meluas di media sosial dan  elektronik. Pada masa yang sama, keluarga mangsa telah dihubungi oleh pihak pengurusan MAS  datang memaklumkan berita berkenaan secara rasmi.

“Saya datang ke rumah mertua yang tidak jauh dari kediaman saya. Kami buka televisyen dan melihat berulang kali berita itu. Dan ia berita yang betul,” ujarnya dalam nada sebak dan mengakui menangis sepanjang hari dengan berita itu.

GAMBAR JADI PENGUBAT RINDU

Bukan mudah untuk menghadapi cabaran apabila suami disahkan terkorban. Lebih-lebih lagi mempunyai anak yang mempunyai pelbagai persoalan. Namun, jawapan harus diberi dengan penuh berhemah supaya tidak menggangu emosi anak.

“Ketika kejadian, saya hamil tujuh bulan dan ketika itu Iman berusia empat tahun. Iman rapat dengan papanya. Saya tahu, kejadian itu buat diri Iman merana. Biasanya Iman tahu papanya akan kerja luar kawasan selama tujuh hari. Dalam tempoh itu, saya perlu bersiap sedia dengan jawapan jika Iman bertanyakan papanya.

“Akhirnya saya dapat idea untuk menjelaskan kepada Iman bahawa ayahnya pergi bekerja tetapi kapalnya rosak dan tidak akan balik. Saya rasa ia jawapan yang lojik untuk tahap usianya.

Namun, setelah Iman makin membesar, dia mula  bertanya seribu satu soalan. Antaranya, kenapa tak balik lagi, kenapa tak naik bas atau teksi. Sekarang pada usia lapan tahun sudah boleh menerima keadaan itu.

Iman memang setia dengan papanya. Malam dia akan tidur dengan gambar papanya. Dia peminat nombor satu papanya.

“Sekarang, soalan itu pula beralih kepada Muhammad yang semakin membesar. Dia juga turut bertanya soalan yang sama. Kini, Iman pula yang akan menjawab semua persoalan adiknya pula,” ujar Intan dengan penuh makna.

TINGGAL KENANGAN

Apabila ditanya mengenai perbualan terakhirnya dengan arwah suami, Intan memberitahu suaminya melahirkan kata sayang dan berpesan supaya menjaga Iman dengan baik.

“Nazrin ini seorang yang romantik dan suka tulis puisi. Juga merupakan seorang ayah yang penyayang dan  anak yang baik kepada ibu bapanya.

“Bagai saya, apa yang kami lakukan bersama adalah special. Salah satunya last kami nyanyi lagi Frozen, Let It Go. Nyanyi karaoke di rumah bersama-sama. Last momen saya ingat sampai sekarang,” ujarnya.

SOKONGAN YANG KUAT

Benarlah kata perpatah, berat mata memandang, berat lagi bahu yang memikul. Rasa kehilangan yang dirasai oleh Intan amat mencabar jiwanya. Namun mujur ada sokongan moral ahli keluarga, rakan dan masyarakat sekeliling.

Malah beliau juga sempat berpesan bahawa setiap isteri harus menghargai suami walaupun sekadar memohon maaf kerana ajal dan maut adalah rahsia tuhan.

“Pada pendapat saya, sebagai isteri yang ada suami penyayang, boleh kompromi, saling memahami dan sanggup melakukan apa sahaja kepada isteri, jika boleh seorang isteri perlu meminta maaf pada suami setiap masa atau sebelum tidur. Sebab saya sendiri tak sempat berbuat begitu.

“Kita sebagai manusia hidup tidak lama. Ujian Allah, kita tiada pilihan. Kena terima. Bila redha, baru kita akan move on demi anak-anak. Tepis segala ujian. Kena melangkah bukannya duduk bersedih. Semua ini untuk membesarkan anak-anak.

“Anak-anak, ahli keluarga dan kawan-kawan membuatkan diri saya kuat. Memang sukar tetapi saya tidak boleh biarkan anak-anak lihat saya sedih dan menangis.

“Arwah Nazrin merupakan anak tunggal lelaki daripada tujuh beradik. Sudah pastinya dia kesayangan ibu ayah dan adik beradiknya. Its hard for them. Mereka redha.

“Ia bukan mudah sebenarnya untuk kita cakap redha. Tapi ujian ini untuk teruskan hidup sebagai manusia. Kehidupan tak lama. Saya juga dapatkan sokongan ustaz, ustazah dan profesor yang boleh share. Semua ada hikmah. Ia buat saya jadi lebih tabah.

Kepada mereka yang mengadapi ujian dan musibah, take this as lesson. Don’t think as Punishment. Yang negatif tukar kepada positif. Di situ akan ada goodness. Daripada ujian ini akan membuatkan kita kuat di masa hadapan,” ujarnya yang bekerja menguruskan homestay dan perniagaan secara kecil-kecilan.

VIDEO THROWBACK

Ikuti rakaman perkongsiannya kepada Majalah Keluarga.

"Ia bukan mudah sebenarnya untuk kita cakap redha. Tapi ujian ini untuk teruskan hidup sebagai manusia. Kehidupan tak…

Sumber: Majalah Keluarga


Masak Bihun Sup Utara Je, Tapi Netizen Bersemut Tengok Layanan Sheila Rusli Kepada Menantu.

Muat naik perkongsian terbaru penerbit dan pelakon terkenal Sheila Rusly meraih perhatian peminatnya apabila menunjukkan video masakan untuk dihidangkan kepada menantu tersayang juga pelakon, Elisya Sandha.

Dengan kapsyen ringkas menyatakan bahawa masakan bihun sup utara adalah hidangan buat menantunya, Sheila turut menunjukkan ‘step by step’ penyediaan masakan itu.

Namun diakhir video menunjukkan masakan itu dibawa hingga ke dalam bilik. Kelihatan Elisya menjamah hidangan ditemani mertuanya.

Melihat situasi itu, layanan yang diberikan oleh Sheila kepada  Elisya yang masih dalam pantang membuatkan netizen terharu.

Kebaikkan yang ditunjukkan oleh Sheila sebagai mertua pastinya membuatkan sesiapa sahaja yang bergelar menantu akan sebak.

Layanana bagaikan anak sendiri itu membuatkan Elisya seorang menantu yang bertuah mempunyai mertua yang baik.

“Sebab anak menantu orang Utara kita masak bihun sup Utara.”

Peminat Teruja Layanan Baik Kepada Menantu
Melihat video masakan dan kapsyen ringkas, peminatnya meluahkan rasa terharu dan mengganggap pelakon Elisya bertuah mempunyai keluarga mertua yang melayannya dengan baik.

Keluarga Talk: Mengukir Bahagia Tidak Semestinya Harus Korban Diri


Tak Sangka Ini Caranya Cuci Mesin Basuh. Bukan Saja Tahan Lama, Malah Bebas Kuman. Ibu-Ibu Cubalah!

Jika perhatikan, ada masanya kelihatan kotoran seakan-akan serpihan kertas atau tisu pada baju yang telah dicuci.

Kotoran ini akan lebih jelas kelihatan pada baju berwarna hitam. Selain itu, mesin basuh yang kotor juga punca pakaian yang dibasuh dan ditinggalkan semalaman berbau kepam atau hapak.

Perkongsian dari Facebook Mommy Daily tentang fungsi Soak/Tube pada mesin basuh yang digunakan untuk membesarkan tub mesin yang bekerja setiap kali membasuh pakaian. Ikuti perkongsian bermanfaat ini.

Pernah tak mommy membasuh kain guna mesin automatik, kain bau hapak walau dah letak sabun dan softlan. Tetap bau tak menyenangkan?

Lagi sakit mata bila ada habuk kerak-kerak hitam melekat kat baju sekali. Haa, mommy jangan tak tahu, tu signal dari mesin basuh yang ianya perlu di basuh. Apa? Ye, mesin basuh pun kena basuh walaupun kerjanya membasuh baju setiap hari.

FUNGSI SOAK/TUB CLEANING kat mesin basuh tu bukan semata-mata hiasan tau. Ada gunanya iaitu untuk buat cleaning tub mesin yang berkerja setiap kali membasuh.

So, mudah je cara nak basuh mesin basuh,

1.Tekan ON
2.Pilih dan tekan program SOAK/TUBE, tekan START.
3.Bila mesin dah start isi air hingga tub hampir penuh masukkan CUKA + SODA BIKARBONAT.

Lepas tu tutup mesin basuh dan biarkan dia buat kerjanya. Dah siap biasanya akan bunyi macam mesin dah siap basuh kainlah, cuma bila buat sesi SOAK/TUB CLEANING janganlah mommy letak kain pulak.

Tu namanya, basuh kain bukan basuh mesin basuh?. Nanti cuba buat tau,dan amalkan buat SOAK/TUB CLEANING 2bulan sekali supaya mesin berfungsi seoptimum mungkin.

Kalau lama-lama dibiarkan tak mustahil mesin basuh akan rosak sebab dah terlalu banyak habuk dan kotoran yang terkumpul. Rasa rugi plak tolak mesin basuh yang 8tahun diguna tiba-tiba stop. Ingatkan rosak bila nak servis boleh tahan harganya, beli yang baru, bagi free mesin basuh rosak tu, tak sampai seminggu kedai yang sama, display mesin basuh kita tu yang dah dibaiki, beza RM200 je dengan harga mesin yang baru beli. Aduudu..rugi rasanya.

Luaran Mesin Basuh:
Selain bahagian dalam, mesin basuh di bahagian luar juga perlu diberi perhatian supaya tetap berkilat. Justeru, lap dengan cuka atau pembersih serbaguna. Gunakan nisbah 1:1 dengan air biasa jika menggunakan cuka pekat. Nak mudah pastikan beli cuka yang telah dicairkan sesuai untuk pelbagai kegunaan.

Drum:
Tuang dua gelas cuka atau perahan air lemon ke dalam drum cuci dan hidupkan mesin basuh pada temperature panas sehingga bau, sisa kotoran, dan bekas detergen akan hilang. Nak mudah lagi boleh beli pencuci drum mesin basuh macam dibawah ni.

INFO EKSTRA:

1. Sebelum melakukan kerja pencucian drum ini pastikan kerja-kerja membasuh telah siap, kerana proses pembersihan ini memakan masa yang lama (anggaran 2 jam).

2. Pastikan bahan-bahan tersebut sesuai dengan mesin anda. Baca manual mesin terlebih dahulu sebelum melakukan proses ini.

3. Kalau tidak yakin dengan bahan ini , cari di pasaran bahan khas untuk mencuci bahagian DRUM tersebut.

Sumber: Facebook Mommy Daily & Petua Ibu


Ahli Keluarga Ada Yang Lelah? Pastikan Buat 5 Ni, Untuk Elak Rumah Berhabuk!

Sekiranya salah seorang ahli keluarga anda ada yang mengalami lelah atau juga dikenali dengan penyakit asma, pasti bab kebersihan akan menjadi keutamaan yang perlu diberi perhatian.

Terutamanya dalam hal habuk, memandangkan pesakit asma sangat allergik dengan habuk yang mana boleh menyebabkan gangguan pernafasan berlaku.  Malah jika ruang kediaman dipenuhi habuk, bukan sahaja yang orang yang sakit bertambah sesak nafaz, malah orang yang sihat juga boleh terjejas tahap kesihatannya jika setiap hari berada di dalam ruang yang tidak bersih.

Nyata sekali, habuk ini jika tidak dihindarkan daripada ruang kediaman membawa banyak masalah. Jadi ketahui bagaimana petua atau tip untuk membasmi habuk dan sekali gus mengelakkan rumah menjadi tempat habuk bersarang.

Cara Elak Rumah Berhabuk

1. Kurangkan peletakan hiasan atau  peralatan yang boleh  memerangkap habuk di dalam kediaman.

2. Letakkan alas kaki. Satu di luar pintu dan satu lagi di dalam kediaman. Ini bertujuan untuk memerangkap habuk daripada di bawa masuk ke dalam kediaman.

3. Guna blind dari kayu, metal atau plastik yang mudah dibersihkan berbanding kain. Namun jika ingin juga menggunakan langsir, pastikan kerap dibersihkan ataupun dicuci.

4. Penggunaan sofa jika materialnya daripada fabrik, pastikan mempunyai zip supaya sarung boleh ditukar dan dibasuh untuk mengelakkan habuk terus terperangkap.

5. Elakkan penggunaan softener semasa membasuh sarung  sofa, alas meja dan langsir untuk mengelakkannya lebih memerangkap habuk.

Ekstra Info!

Ada  3 Punca Rumah Senang Berhabuk

Memang benar, tujuan kipas digunakan untuk memberi rasa nyaman dan keselesaan. Pun begitu, kipas adalah perangkap habuk terhebat. Oleh itu, pastikan anda membersihkan kipas sekurang-kurangnya dua minggu sekali.

Ini juga menjadi punca rumah lebih mudah terdedah dengan habuk. Apa yang perlu dilakukan pastikan pintu dan tingkap yang menghadap ke jalan ditutup sentiasa. Pun begitu, pastikan pintu atau tingkap di bahagian lain dibuka untuk aliran udara bersih masuk ke dalam ruang kediaman.

Ini tidak dapat dinafikan, bila ada sahaja projek pembinaan baru berdekatan kediaman pasti memberi kesan. Biasanya jumlah habuk yang ‘singgah’ di dalam kediaman akan bertambah dua  hingga tiga kali ganda daripada sebelum projek dijalankan.


Tuduhan Membuat Keputusan Menjalani Rawatan Ke London Atas Dasar Hawa Nafsu. Bapa Ainul Mardhiah Tampil Beri Penjelasan.

Semua rakyat Malaysia melahirkan kegembiraan pada minggu lepas setelah bayi Ainul Mardhiah. selamat menjalani pembedahan yang amat berisiko buat dirinya yang masih bayi. Kejayaan para doktor yang menguruskan perubatan di London termasuk Dr Amalina turut menjadi isu hangat apabila segelintir netizen mempertikaikan kehebatan doktor-doktor di Malaysia.

Malah ada juga komen yang menuduh ibu bapa bayi berkenaan melakukan rawatan kepada Ainul mengikut hawa nafsu semata.

Biarpun, pelbagai perkara yang dijadikan bahan komen oleh warga net di laman sosial, bagi ibu  bapa Ainul Mardhiah, apa yang dilakukan inginkan yang terbaik buat anak tersayang.

Menerusi perkongsian terbaru mengenai Ainul Mardhiah, Ahmad Saifuddin Ahmad Razak, 24, berkata keputusan yang dilakukan bukan mudah malah pelbagai risiko yang perlu diambil, bukan untuk kepentingan diri tetapi demi masa depan Ainul Mardhiah.

Apa yang pasti keputusan berisiko itu mendatangkan kebaikan terhadap Ainul Mardhiah yang kini selamat dibedah dengan bantuan doktor pakar dan izinNya.

Selain pembedahan yang terlalu berisiko, untuk membawa ainul ke sini juga adalah salah satu risiko yang besar perlu untuk ainul tempuhi.

Tahukah anda, 3 hari selepas ainul tiba di sini, Dia terus dimasukkan ke PICU kerana infection? Bacaan oksigennya dari 100% turun ke 50% serta merta, Ainul tiba tiba jadi sesak nafas dan keluar darah dari mulutnya.

Ya, mengikut kata doktor, Ainul kena infection disebabkan perjalanan yang panjang dan berada lama di dalam kapal terbang.

Keputusan Xray mendapati seluruh tubuh badannya dipenuhi virus ( 80% putih ) bermaksud dalam badannya tidak ada udara kerana telah dipenuhi virus.

Jadi, jika kami dikatakan membuat keputusan untuk ke sini kerana mengikut hawa nafsu kami, maka tuduhan itu adalah tidak berasas kerana untuk membawa ainul ke sini pun satu risiko yang besar buat dirinya.

Alhamdulillah, seminggu pertama ainul betul betul struggle lawan infection berkenaan dan dia berjaya!

TIDAK LUPA JASA DOKTOR DALAM NEGARA DAN LUAR NEGARA YANG MERAWAT AINUL

Terdahulu beliau juga dalam posting terbaru di facebooknya turut menjelaskan bahawa tidak bermaksudh untuk mengecilkan usaha doktor di Malaysia. Namun, anaknya diberi peluang untuk menjalani rawatan di luar negara.

Sebelum ainul dibedah, Doktor yang merawatnya pun tidak pasti sama ada boleh dibedah atau tidak walaupun MRI telah dibuat. Hal ini berlaku kerana kes ainul ini terlalu complicated.

Sehari sebelum hari pembedahan berlaku, Doktor telah memberitahu tentang risiko-risiko yang sedia menanti.

1. Hilang banyak darah
2. Darah masuk ke paru-paru
3. Paling utama, boleh menyebabkan kematian.

Sebelum masuk ke dewan bedah, Doktor memberitahu, boleh jadi selepas mereka buka ” Kulit ” ainul dan mendapati ianya terlalu kompleks (kerana tempat berkenaan banyak salur darah utama) mereka akan menghentikan serta merta pembedahan tersebut dan ainul tidak akan dibedah.

Ya, bermacam risiko yang ainul perlu ambil sehingga lah risiko melibatkan kematian.

Tapi kami sebagai ibu bapa boleh buat apa?

Jalan yang ada cuma bedah dan buang sahaja.

Dan mereka (doktor) sedar, mahu bedah ainul yang kecil ini bukan sedikit risikonya, tapi mereka juga sedar bahawa itu sahaja jalan yang ada. Mahu tak mahu, risiko itu perlu diambil untuk kebaikannya.

Alhamdulillah, Allah izinkan pembedahan itu berjaya tanpa sebarang komplikasi. Salur darah utama yang paling dirisaukan doktor bedah itu pun tidak rosak akibat pembedahan.

Post ini tidak lah bermaksud saya mengangkat tinggi usaha doktor di sini dan merendah-rendahkan doktor di malaysia, sebaliknya jika kami diberi peluang dan ruang, kami mahu mengucapkan jutaan terima kasih kepada semua doktor yang telah merawat ainul sepanjang sembilan bulan ini.

Percaya lah, anda semua adalah Doktor yang hebat dan anda adalah Doktor Ainul Mardhiah yang terbaik kerana sentiasa mahu yang terbaik buat ainul.

Harapan kami, mudah mudahan ketumbuhan itu tidak lagi datang menganggu kehidupan puteri sulung kami ini.

Dan,
Mudah-mudahan Allah memberikan kesembuhan secara total buat Ainul Mardhiah.

Rakyat malaysia pun sangat baik hati. Tanpa sumbangan dan doa kalian, mungkin Ainul tidak akan sampai ke tahap ini ( dengan izinNya ).

Akhir sekali, sepanjang saya menulis kisah Ainul di media sosial, saya mohon maaf jika ada kata kata saya telah menyebabkan anda semua terguris hati.

Saya cuma insan biasa, seorang lelaki, suami dan seorang ayah yang mahukan terbaik buat anak kami ini.

Dan saya yakin, ibu bapa di luar sana juga akan buat perkara yang sama untuk anak mereka.

Selagi Allah izin, kami akan usaha sedaya upaya. Jika Allah berkehendak sebaliknya, maka tiada satu tangan pun dapat mengubahnya.

Redha. Itu perkara yang paling terbaik kerana Allah jua lah yang Maha Mengetahui.

Ainul, besar nanti jika boleh ( tanpa mama dan walid paksa ), Ainul jadi lah Doktor supaya Ainul boleh bantu ramai orang seperti mana orang membantu Ainul hari ini.

Atau jika tidak doktor, jadi lah insan yang sentiasa memberi manfaat dan memudahkan urusan orang lain.

Mudah-mudahan Allah beri mama dan walid peluang untuk membesarkan ainul menggunakan kaki dan tangan kami sendiri.

Moga adik Ainul dapat membesar dengan sempurna kanak-kanak lain.


“Dalam Banyak Ujian Bulan Tujuh.. Ini Paling Berat” Ayah Kieda Crepe Meninggal Dunia

Semalam, Kieda berkongsi khabar duka apabila bapanya meninggal dunia kira-kira jam 8.30 malam pada Selasa.

Perkara ini dikongsikan oleh Kieda di aplikasi TikTok dengan menyatakan bapanya menghembuskan nafas terakhir di sisi ahli keluarga terdekat.

“Kieda hilang lelaki pertama yang cinta dan sayangkan Kieda. Allah sayang abah lebih daripada kami sayang dia. Abah tarik nafas waktu kami ajar mengucap. Abah pergi depan isteri dan anak menantu.” katanya dalam video tersebut.

Malah, Kieda juga akui bahawa kehilangan ini adalah dugaan besar yang berlaku dalam kehidupannya.

“Dalam banyak-banyak ujian Kieda dapat bulan tujuh (Julai), ujian ini paling berat. Kieda boleh kuat dalam segala hal tapi bukan dengan kehilangan orang tua Kieda.

“Dalam pada itu, pengusaha makanan terkenal ini memohon orang ramai agar mendoakan semoga arwah bapanya ditempatkan di kalangan orang beriman.

“Kieda minta doa agar orang tua Kieda dipermudah segala urusan, ditempatkan dengan orang beriman. Alhamdulillah dia (bapa) tak sakit lama.

“Reda tu memang kena reda. Tapi antara reda dengan sayang tu, dia macam berbahagi sebab saya baru nak senang, nak bagi abah senang.” tambahnya.

Meninjau di ruangan komen, rata-rata membuat ucapan takziah atas pemergian ayahanda tercinta. Malah, ada juga yang mendoakan dan beri semangat buat kieda untuk terus tabah menghadapi ujian.


Mudahnya Nak Buat Nasi Impit. Patutlah Ramai Share

Ramadan bakal menjelang beberapa hari lagi. Tentu para ibu bakal sedang menyiapkan menu ramadan. Tentu para ibu nak buat menu yang istimewa buat sesisi keluarga selera berbukanya.

Terbaru, melalui perkongsian viral oleh Nazia Suhaimi begitu kreatif apabila menunjukkan cara membuat nasi impit dengan mudah. Menurutnya petua yang diperolehinya daripada ibu mertuanya. Sungguh kreatif.

Suka tengok cara mak mertua saya buat nasi impit. Biasanya kita tengok orang rebus nasi dalam plastik kan? Cara mak saya, cara orang lama.

Yang ini, mak ajar 1 cawan beras : 3 cawan air. Masak macam biasa guna periuk nasi. Nanti nasi dah masak, plastik di alas minyak sikit (supaya nasi tak lekat).

Ambil nasi guna plastik kemudian dihimpit-himpit, ditekan-tekan nasi lembik-lembik panas-panas dalam tray sampai kejadiannya cantik macam ni.

Boleh cuba cari ni. Mudah aje ni

Petua viral lain wajib baca: 17 Petua  Nak Elak Masakan Basi.


Anaknya Hampir Dikeluarkan Daripada Sekolah Aliran Perdana Kerana Autisme. Ibu Ini Kongsi Persediaan Pembelajaran Bila Anak Darjah 1

Anak adalah anugerah yang tidak ternilai buat setiap ibu bapa. Biarpun anak itu adalah anak istimewa, namun pastinya ada hikmah disebaliknya dikurniaanNya. Sebagai ibu bapa, kehadiran anak sebegini pastinya menuntut cabaran dalam mendidiknya. Nyata bukan calang-calang ibu bapa yang terpilih oleh Nya untuk mendidik anak-anak sebegini.

 Tahun Yang Indah Bersama Anak Istimewa
Anak tunggal yang hadir dalam hidup kami sejak 8 tahun lalu. Dilahirkan overdue 10 hari secara emegency caesarean pada January 2010. Umur setahun setengah baru pandai berjalan dan hanya bercakap pada umur 4 tahun. Speech delay & mild autism. Masa tu umminya masih bekerja jadi semua terapi bergantung pada pakar. 2017 officially umminya meninggalkan alam kerjaya dan mendidik sendiri anak istimewa ini sendiri.

Hampir ditolak ke ppki semasa tahun 1, 2017 bila diberitahu masalahnya. Tanpa jemu meyakinkan guru dan akhirnya pencapaiannya melebihi kanak-kanak normal lain. Kecemerlangan di bawa hingga ke Tahun 2, 2018..ketika dia begembira dgn keputusan peperiksaannya, umminya berdiri dibelakang dengan senyuman dan linangan air mata.

Jangan pernah jemu dan berputus asa. Jika dia tidak berjaya tahun ini, tahun depan ada lagi. Kadang-kadang terluka hati dengan kata-kata sinis org tapi bila anak kitq berjaya maka terdiam mereka itu dengan sendirinya.

Persediaan ibu bapa & anak:

1. Bila anak masuk sekolah tahun 1 anda harus tahu apa subjek disekolahnya dan belajar. Ya..saya belajar macam nak exam dari Unit 1 sampai habis utk setiap subjek.
2. Beli white board dan ajar dia sbb mereka akan terkesan bila ibubapa serius mendidik mereka. Habis mengajar bolehlah belanja dia party ice cream supaya hilang stress dia.
3. Saya biasakan dia beli buku catatan yg fancy-fancy setiap kali ke kedai. So dia jarang sgt ke rak coklat. Masuk kedai terus ke rak buku.
4. Bilik buat mcm interactive room. Ada mainan, buku2, laptop (sampingan).. sebulan sekali tukar posisi barang dlm bilik.
5. Hubungan yang rapat dgn guru2. Ikut kemampuan guru, saya bernasib baik selalu jugak video call semasa mengajar anak. Seronok guru2 tgk ibubapa semangat.
6. Saya akan mengajar subjek2 lebih awal sebelum sekolah bermula.
7. Akhirnya setelah berusaha dan berdoa, tawakal lah kepada Allah.

Nyata, setiap anak walaupun anak istimewa punya kelebihan tersendiri. Kita sebagai ibu bapa yang akan mencorakknya untuk kehidupannya yang lebih baik.